SEBAK RAKAM SEMULA LAGU ARWAH ABANG, ACHIK - TAJUL MINTA JANGAN BANDINGKAN

Diminta untuk menyanyikan lagu Allahyarham abangnya, Achik Spin berjudul 'Malam Semakin Dingin', penyanyi Tajul akui sebak sewaktu merakamkan semula lagu berkenaan. Menurut Tajul, penyanyi Afieq Shazwan yang juga merupakan rakan duet dalam lagu itu banyak membantu dirinya.

Sejujurnya saya agak gementar juga bila FMC panggil untuk bincangkan tenatang lagu ni, tetapi bila Mr. Ho cakap akan diduetkan dengan Afieq saya lega dan bersetuju. Lagu ini memang dah selalu saya nyanyikan dekat karaoke, saya akui memang mencabar juga untuk nyanyikan lagu ni sebab agak tinggi.

"Tetapi saya bersyukur kerana dapat berduet dengan afieq yang sangat membantu dan memudahkan proses rakaman. Kami tak ambil masa yang lama  untuk siapkan lagu ni. Sewaktu merakamkan lagu ni, jujur saya kata ada timbul rasa sebak dalam hati dan rindu dekat Achik.

"Walaupun sewaktu hayat Achik, kami tidak terlalu rapat kerana jarang berjumpa sebab Achik sibuk dengan kerjaya seninya. Namun apa pun saya bersyukur dan gembira kerana dapat nyanyikan semula lagu abang saya," ujarnya.

Dalam pada itu juga, Tajul meminta supaya tidak membanding vokalnya dengan arwah Achik: "Cuma jangan bandingkan vokal saya dengan Achik, walaupun kami adik-beradik tentunya caya nyanyian dan kemampuan vokal kami berbeza. Apa pun saya memang sangat mengagumi vokal Achik," jelasnya.

'Malam Semaiin Dingin' yang merupakan duet Tajul dan Afieq ini mula dilancarkan di YouTube FMC Music sejak 15 September lalu. Lagu ini juga boleh di dengar di semua platform digital seperti Joox, Spotify dan sebagainya mulai kelmarin 16 September 2021.

Terdahulu, 'Malam Semakin Dingin' ini tiba-tiba hangat di media sosial dan banyak permintaan yang mahukan Tajul menyanyikan semula lagu tersebut. 'Malam Semakin Dingin' merupakan lagu ciptaan Aiman dan Lukhman S yang diberikan nafas baru ini tentunya akan mengimbau kembali kenangan dan kerinduan pada Achik dn kumpulan Spin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKILAN NAMA BANYAK KALI DITOLAK - FAUZI NAWAWI SYAK KENA 'GAM' STESEN TV

"Sejujurnya saya rasa terkilan dan kecewa apabila nama saya banyak kali ditolak pihak stesen TV itu. Sebelum ini, tak pernah pun nama ditolak. Kalau sebab watak tak sesuai, saya faham. Tapi ini nama kena reject tanpa diberitahu apa kesalahan saya.

"Kalau betul pihak mereka nak banned saya, kenapa tak keluarkan kenyataan secara rasmi? Sekurang-kurangnya saya boleh buat keputusan untuk masa depan.

"Jika ada surat rasmi mengatakan nama saya disenarai hitam, boleh la saya rujuk KKMM atas dasar akta apa saya kena banned," itulah ujar pelakon Fauzi Nawawi yang meluahkan rasa terkilan apabila dia kini tidak lagi diterima di sebuah stesen televisyen (TV), gara-gara terpalit dengan kontroversi terlepas cakap isu rogol menerusi satu program temu bual.

Fauzi atau nama sebenarnya Mohd Fauzi Mohd Nawawi mengakui kecewa dengan tindakan stesen TV berkenaan kerana tidak mengeluarkan kenyataan rasmi mengatakan namanya sudah disenarai hitamkan.

Klik untuk gambar besar

Terdahulu, penerbit Azman Yahya atau Jinggo memuat naik status di Instagram mendedahkan Fauzi membawa diri ke Sabah selepas tiada lagi ruang dalam industri seni.

Pada Oktober lalu, Fauzi dikecam kerana berkongsi pengalaman melakonkan watak seorang perogol bersama aktres Raja Farah dalam sebuah filem.

Lebih menambahkan kemarahan ramai apabila Fauzi dilihat begitu bersungguh-sungguh menerangkan dengan terperinci situasi di set penggambaran menerusi sebuah program temu bual yang ditayangkan secara terbuka di televisyen.

Bagaimanapun, pelakon berusia 48 tahun itu membuat permohonan maaf terbuka kepada Raja Farah dan suami serta keluarga yang terkesan dengan hal berkenaan.

Dalam pada itu, pelakon drama Penjara Janji ini memberitahu dia membawa diri ke Sabah kerana ingin mencari peluang peniagaan di sana demi menampung kehidupan keluarganya.

"Saya tak nak bergantung rezeki kepada orang. Bukan bermaksud saya tarik diri daripada bidang lakonan tapi saya nak cuba cari peluang lain.

"Apabila nama saya asyik kena reject stesen TV, saya rasa sudah tiba masa saya bawa diri dan cuba bidang lain. Jadi, saya buka sebuah kedai di Sabah.

"Buat masa ini, saya berulang-alik. Insya-Allah saya percaya pada rezeki. Saya kena buat kerja lain sebab ada keluarga dan anak-anak masih bersekolah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - KARTUNIS UJANG KINI MELUKIS DI KEPINGAN EMAS

Siapa tidak kenal kartunis Ujang. Lukisannya di majalah Gila-gila dengan karektor Atuk, Ujang dan Aca melalui siri Aku Budak Minang sememangnya amat diminati ramai.

Terkini, watak-watak kartun itu tidak hanya dilukis di atas kertas, tetapi turut dilakarkan sebagai koleksi di atas kepingan emas.

Bersama-sama dengan syarikat Nubex.my, sebuah syarikat yang terlibat dalam perniagaan emas dan perak... Ujang tampil dengan nafas baru bagi menghasilkan kartun di atas kepingan emas. Malah beliau merupakan kartunis tempatan pertama berbuat begitu.

Klik gambar untuk size besar

"Saya akui sangat teruja dengan apa yang ditawarkan oleh Nubex untuk melukis di atas kepingan-kepingan emas.

"Setakat ini hanya lima karya yang dikeluarkan tetapi saya dan Nubex mengikat perjanjian untuk menghasilkan sepuluh karya bagi kepingan emas yang dikeluarkan," ujar Ujang dipetik sebagai berkata ketika ditemui media selepas majlis pelancaran Ujang Gold Bar series di Damansara kelmarin.

Mengenai kerjayanya sebagai kartunis, Ujang kini lebih banyak memberi tumpuan terhadap beberapa siri animasi.

"Animasi ada yang telah siap dan ada juga yang masih dalam proses pembikinan, saya cuma akan aktif untuk animasi, untuk majalah tidak lagi," jelasnya yang berharap peminat dapat membeli kepingan emas yang dihasilkannya itu sebagai koleksi kenangan.

Untuk info, koleksi kepingan emas Ujang itu boleh dibeli melalui Nubex iaitu di laman www.nubex.my -

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELAMAT JALANI PEMBEDAHAN - BOB LOKMAN SUDAH PULANG KE KELANTAN

Penulis lirik dan pelakon popular, Bob Lokman, 56, telah pun selamat menjalani pembedahan membetulkan degupan jantung iaitu 'Cardiac Resynchronization Therapy & Defibrillator (CRTD) di Hospital Sultanah Bahiyah (HSB), Alor Setar, Isnin lalu.

Selepas pembedahan selesai, Bob atau nama sebenarnya, Mohd Hakim Lokman dibenarkan keluar dari hospital itu Selasa lalu dan selamat tiba di kediamannya di Kubang Kerian, Kelantan kira-kira jam 6.30 petang semalam. Bob ketika dihubungi berkata, dia bersyukur kerana tidak mengalami masalah sepanjang perjalanan ke Kelantan.

"Lega kerana semuanya sudah selamat. Saya bertolak dari Kedah kira-kira jam 10 pagi dan tidak terburu-buru untuk sampai. Saya akan berehat seketika dan selepas ini akan mula menerima kehadiran tetamu termasuk Pengerusi Finas, Zakaria Abdul Hamid pada 14 Disember ini.

"Saya terkejut mendapat perhatian sebegini besar termasuk orang dari Kuala Lumpur. Perasaan saya agak gembira. Walaupun dalam keadaan sakit, kita akan jadi sihat apabila dikunjungi kawan-kawan," katanya kepada Harian Metro.

Bob berkata, dia perlu kembali semula ke HSB untuk rawatan susulan dua minggu lagi: "Rutin ini akan berlangsung mengikut skala yang sama. Apabila keadaan saya semakin okay, rawatan susulan akan dijarakkan oleh doktor. Sehinggalah enam tahun akan datang, akan berlaku satu lagi pembedahan untuk menukar bateri alat ini.

"Saya masih merasa kekok dengan adanya alat ini di bahagian dada. Dada saya membengkak dengan adanya alat ini. Ia bukan kerana sakit. Namun dalam tiga bulan lagi barulah ia akan okay," katanya.

Klik untuk gambar besar

Kesan daripada pembedahan juga menyaksikan Bob tidak boleh mengubah posisi tidurnya: "Saya menjalani prosedur CRTD iaitu kaedah memasukkan wayar dalam bahagian kiri dan kanan jantung yang akan menyeragamkan kadar degupan jantung bagi mengembalikan ritma normal.

"Kaedah ini adalah untuk menstabilkan denyutan jantung saya. Dalam beberapa bulan ini saya tak boleh angkat tangan dan hanya boleh pakai baju berbutang. Buat masa ini saya kena berhenti dulu daripada aktiviti dakwah, memasak dan memandu selama tiga bulan," jelasnya.

Dalam masa sama, doktor menyarankan Bob agar kerap berjalan untuk mengekalkan kesihatannya: "Saya pun dah beli kasut yang sesuai untuk tujuan ini. Saya kena berjalan dalam keadaan perlahan kerana alat ini akan memperbaiki keadaan sedikit demi sedikit.

"Bulan depan ia akan diselaraskan menggunakan komputer," tuturnya yang turut dinasihatkan menurunkan berat badan daripada 125 kilogram (kg) kepada 85 kg.

Kos pembedahan Bob yang dianggarkan RM60,000 disumbangkan oleh badan bukan kerajaan (NGO), Muslim Care Malaysia: "Terima kasih kepada semua yang prihatian dan membantu melancarkan urusan ini. Memang sangat tak sangka masalah saya mendapat perhatian banyak pihak," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ARTIS BERAYA

Ceria je keluarga Nabil di Hari Raya ke lima. Ketupat dan rendang ada lagi ke?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIMANG 'BABY BOY' LAGI - KMY KMO & ISTERI NAMAKAN 'ABDUL AKBR NASEEM'

Pada tanggal 23 Jun lalu, penyanyi rapper iaitu Kmy Kmo dan isterinya telah selamat menimang anak kedua mereka yang merupakan bayi lelaki. Kmy berkongsi berita gembira dan meluahkan rasa syukur menerusi laman Instagram.

Jelas Kmy atau nama sebenarnya Lukmanul Hakim, isteri dan bayi lelakinya itu kini dilaporkan berada dalam keadaan yang sihat. Katanya lagi, dia dan isteri juga telah bersepakat untuk menamakan putera kedua mereka itu 'Abdul Akbar Naseem'.

"Anakanda saya dan isteri saya @syifadiana312 selamat dilahirkan pada 7hari lepas. Alhamdulillah, sihat seadanya Pertama, Abdul Jabbar Rakeem @abduljabbarrakeem (2 Tahun lebih) dan kedua, Abdul Akbar Naseem (7 Hari).

"Kedua dua Putera saya ni adalah cahaya mata yang sering memberikan semangat kepada saya untuk terus berjuang demi kelangsungan hidup hingga ke hari ini," tulisnya.

Klik untuk gambar besar

Dalam pada itu, Kmy turut memaklumkan kedua-dua anak itu merupakan sumber kekuatannya untuk terus cekal bagi menghadapi cabaran hidup terutamanya ketika detik sukar ini.

Dikesempatan itu juga, penyanyi lagu '7 Nasihat' itu turut menyeru kepada semua pihak untuk sentiasa mengutamakan kelurga dalam apa jua hal sekalipun

"Kadang bertakung air mata, kadang sebak didada, kadang berjuta juta visual bermain dilayar akal. Didalam musim yang penuh pancaroba ini, Hidup la kita untuk silaturahim kita, usah lagi mengharapkan pada sesuatu janji yang belum pasti telus tanpa ada agenda.

"Kuatkan la semangat mu demi anak-anak, ibu, isteri, ayah, dan adik beradik yang sentiasa mendoakan kesejahteraan kita setiap hari. Aku kuat, demi orang yang aku sayang, sama la dengan engkau, engkau pun kuat untuk orang yang kau sayang. Terus bersemangat semua, ayuh," ujarnya lagi.

Meninjau di ruangan komen, rata-rata netizen dan rakan artis menitipkan ucapan tahniah selain turut mendoakan semoga segala urusan Kmy dan keluarga akan sentiasa dipermudahkan.

"Salam tuan, tahnih diatas kelahiran cahaya mata baru ni. Semoga anak ini sentiasa berada di dalam lindungan Allah SWT dan dirahmati dalam segala hal. - "SubhanAllah semoga menjadi insan yang soleh dan hebat. - "Alhamdulillah, semoga sihat-sihat belaka. Ameen.

"Alhamdulillah, semoga kelahiran cahaya mata baru, bisa mengeratkan ikatak cinta kalian. Terus berkarya bro," antara komen-komen netizen di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUAMI ISTERI TAK BERJAYA, 'CO-PARETING' BERJAYA" - SHARNAAZ BESARKAN JEBAT BERSAMA NABILA

Alhamdulillah... akhirnya pelakon Sharnaaz Ahmad memilih untuk berbaik dengan kakak kepada selebriti terkenal Noor Neelofa, Noor Nabila untuk 'co-parenting' bagi kebaikan anak mereka, Jebat Jayden. Sharnaaz ketika dihubungi, menyatakan perkara yang diutamakan sekarang ini adalah untuk membesarkan Jebat dan melaksanakan tanggungjawab sebagai ibu bapa.

"Kami berbaik untuk 'co-parenting' dengan keadaan sekarang ini. Jadi, tak ada benda yang menyakitkan hati antara satu sama lain sebab yang penting adalah untuk membesarkan Jebat bersama-sama. Nak kata ke arah rumah tangga semakin elok itu subjektif. Apa yang saya utamakan sebagai seorang manusia adalah nak berkawan dengan dia.

"Dia adalah wanita dan ibu kepada anak saya dan kami matang dalam menguruskan hal ini. Saya bapa kepada Jebat. Saya tak boleh buang masa dan abaikan tanggungjawab seperti makan minum dan pakaian Jebat. Saya urus dan belikan.

"Macam Nabila, dia laksanakan tanggungjawab sebagai ibu. Setiap hari saya berhubung dengan Nabila tanya pasal Jebat. Kalau saya nak jumpa Jebat, saya bagitau Nabila. Kadang-kadang saya belikan 'extra' makanan dan hantar kepada Nabila dan Jebat. Saya bertindak sebagai seorang kawan yang matang," katanya.

Klik untuk gambar besar

Tambah pelakon filem 'Polis Evo 3' ini, dia merasakan ini bukanlah masa yang sesuai untuk membincangkan soal rumah tangga mereka. Bagi pemilik nama Sharnaaz Ahmad Basir Ahmad ini, dia hanya ingin Jebat gembira sebagai anaknya dan Nabila.

"Untuk kami bincang soal perkahwinan, saya rasa mungkin tak sesuai. Itu saja. Tetapi untuk 'co-parenting', saya tak ada masalah. Saya nak Jebat gembira. Mungkin sebagai suami isteri kami tak berjaya, tapi 'co-parenting' kami berjaya. Apa salahnya?" katanya lagi.

Difahamkan, kes penceraian Sharnaaz dan Nabila masih berjalan. Januari lalu, Nabila mendedahkan tiada sebarang usaha damai dilakukan Sharnaaz sepanjang setahun tinggal berasingan. Kata Nabila lagi, dia sudah tawar hati dan sepatutnya proses perceraian boleh selesai dengan cepat.

Pasangan ini bernikah pada 31 Mac 2017 di Hotel Royale Chulan, Damansara, Selangor. Hasil perkahwinan itu, mereka dikurniakan seorang cahaya mata lelaki bernama Jebat Jayden.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MARKETING HEBAT!" - NETIZEN MULA MUAK DENGAN SHUIB & ZARA ZYA?

Pelawak dan usahawan Shuib Sepahtu sejak kebelakangan ini sering kali dikaitkan dengan beberapa selebriti wanita. Sebelum ini, ada yang mengatakan pelakon Wan Sharmila merupakan selebriti wanita yang paling rapat dengan Shuib setelah melihat keakraban pelakon berkenaan dengan anak-anaknya di media sosial.

Bagaimanapun, pelakon wanita lain iaitu Zara Zya turut tidak terkecuali dikaitkan dengan pelawak berkenaan kerana kerap berkongsikan gambar bersama.

Baru-baru ini, satu perkongsiaan di laman Instagram kedua-dua selebriti itu telah membuat netizen tertanya-tanya tentang hubungan mereka.

"InshaAllah jadi... kan awak? @shuibsepahtu," kata Zara Zya.

Klik untuk gambar besar

"Nak cakap YA pon tidak, nak cakap TAK pon tidak... ianya DI TENGAH TENGAH 😜.. haaa mcmana tuuuu, boleh tlg explain tak awak @zarazya," tulis Shuib.

Biarpun ramai yang mengharapkan hubungan mereka berakhir dengan kebahagian, ada juga yang tidak mudah 'terpedaya' dan merasakan segala yang ditunjuk di dalam media sosial itu hanyalah sekadar marketing.

Buat masa ini, kedua-dua pihak masih belum mengesahkan apa-apa mengenai hubungan mereka, sama ada benar-benar bercinta ataupun hanya sekadar kenalan rapat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASA CEMAS ISTERI MENJERIT SAKIT, ALAMI PENDARAHAN - ALIFF SYUKRI MOHON DOA

"Tengah sibuk buat live tiba-tiba isteri saya jerit kesakitan dan mengalami pendarahan yang banyak. Masa ni saya lari macam tak cukup tanah. Saya hanya fikir baby dan isteri saya, awak saya sedih. Doakan yang terbaik.

"Alhamdulillah doktor dah scan kata baby masih ok, denyutan jantung pun ok. Cuma isteri saya kena baring je dan rehat untuk 3-5 bulan sebab akan bahaya untuk ibu dan baby, sampai la uri naik semula.

"Doakan semuanya dipermudahkan," tutur usahawan kosmetik, Datuk Seri Aliff Syukri mengenai keadaan isterinya, Datin Seri Nur Shahida yang kini hamil anak keenam itu mengalami pendarahan semalam sehingga terpaksa dikejarkan ke hospital.

Klik untuk gambar besar

Aliff yang memuat naik video detik cemas itu berkata ketika kejadian dia sedang melakukan sesi live di media sosial dan terkejut apabila mendengar isterinya yang sedang hamil empat bulan menjerit kesakitan.

Dalam pada itu, Aliff turut memaklumkan doktor memberitahu kandungan berada dalam keadaan baik dan isterinya perlu berehat selama beberapa bulan.

Perkongsian Aliff itu mendapat pelbagai reaksi daripada netizen yang mendoakan agar segala urusan dipermudahkan dan bayi dalam kandungan sihat sehingga dilahirkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I TAK PATUT.... TERANG-TERANG I YANG SALAH...." - OKTOVIA MOHON MAAF

"Today was a big day for me. Hari bersejarah saya, tak pernah terfikir dan plan semua ni berlaku. Tapi it happen, saya sedar ini kekhilafan dari diri saya. Saya manusia biasa yang takkan lari dari buat silap.

"To @bellaastillah I tak nak menegakkan benang yang basah. I nak minta maaf dengan apa yang dah berlaku. Dan apa yang dah berlaku memang sangat-sangat salah. I admit it, I tak patut keluar dengan suami orang.

"I tak patut keluarkan statement apa-apa pun sebab dah terang-terang I yang salah," tulis pelakon baru, Oktovia Manrose yang tampil membuat permohonan maaf kepada Bella Astillah di ruangan Instastory berhubung kontroversi bersama suaminya, penyanyi dan pelakon Aliff Aziz.

Kesal dengan kenyataannya sebelum ini, Oktovia mengakui kekhilafan itu datang daripada dirinya sendiri. Mengaku akan kesalahannya, Oktovia menjelaskan dia mengeluarkan kenyataan tersebut kerana terkejut dengan kecaman netizen.

Klik untuk gambar besar

"Kenapa tadi I jawab macam tu is because I terkejut dengan all harsh words dari netizen sampai buat I melantun, its really hurting me but I deserve it.

"I shouldn't say that. I tak patut masuk campur urusan you dengan husband you, I tak patut nak cerita fasal hal rumah tangga you.

"I hope that you and Aliff boleh settle dengan cara elok. Baik-baik bincang. I doakan terbaik untuk you dan keluarga. Amin. InshaAllah," jelasnya.

Terdahulu, nama Oktovia menjadi panas selepas isteri Aliff, Bella Astillah memuat naik bukti yang mendakwa Aliff ke kelab malam bersamanya.

Selain Oktovia, Aliff yang berasal dari Singapura itu sebelum ini pernah terkait dengan kontroversi bersama aktres Afifah Nasir pada Julai 2017.

Untuk makluman, Aliff mendirikan rumah tangga dengan Bella pada 9 September 2016 dan dikurniakan seorang anak lelaki, Ayden Adrean.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


100 WANITA PALING CANTIK 2020 - JULIANA EVANS TEWASKAN EMMA STONE, TAYLOR SWIFT

"Alhamdulillah, ada yang sudi mengundi saya dan mesti mereka adalah orang-orang Malaysia. Jadi, saya ambil peluang ini untuk mengucapkan terima kasih kepada yang sudi mengundi.

"Saya orang yang percayakan kecantikan semulajadi. Jadi, bila ada orang yang menghargai, saya tumpang rasa gembira.

"Apabila usia meningkat, saya tak terlepas daripada berdepan garisan dan kedutan serta masalah kulit yang lain. Namun, itu tak menjadi masalah buat saya," ujar Che Puan Juliana Evans yang berjaya menduduki tempat ke 72 keseluruhan senarai '100 Wanita Paling Cantik 2020', sekali gus mengatasi artis antarabangsa lain seperti Emma Stone di tempat ke 75 dan Taylor Swift di tempat ke 76.

Tempat pertama telah berjaya digondol oleh pelakon terkenal dari Korea, Son Ye Jin berdasarkan tinjauan yang dibuat laman Starmometer menerusi platform di laman sosial dan dalam talian.

Untuk makluman, selain nama-nama bintang popular antarabangsa turut tersenarai ialah Priyanka Chopra, Selena Gomez, Emma Watson, Gal Gadot, Ursula Corbero, Camila Cabello, Dua Lipa, Lily Collins, Zendaya, Kylie Jenner dan ramai lagi.

Tahniah buat Juliana!

Klik untuk gambar besar

Sumber: Starmometer

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN ZAHIRAH & ZUL - ZAINOL MACWILSON LEGA PUTUS

"Alhamdulilah, saya lega apabila Zahirah maklumkan dia sudah putus dengan Zul. Selama ini ada sebab kenapa saya tidak restu hubungan mereka. Dari awal lagi saya memang tidak suka mereka berkawan.

"Malah, ketika saya masih bersama mak Zahirah, dia ada beritahu yang Zul tidak hormat orang tua. Hari pertama jumpa dia sudah berikan persepsi negatif.

"Ternyata, orang sekeliling juga banyak menyampaikan perkara sama hingga saya juga terkena. Jadi, alasan saya tidak restu hubungan mereka ada asasnya. Saya bukan suka-suka berbuat sedemikian.

"Jadi, apabila Zahirah maklumkan perkara ini, saya berkata baguslah. Saya nasihat agar dia fokus kepada kerjaya dan jaga nama sebaiknya.

"Paling penting, jangan mudah tergoda lagi dengan sesiapa pun," kata pelakon dan juga bekas pembaca berita TV3, Zainol Macwilson, 60, yang lega apabila hubungan percintaan anak gadisnya, Zahirah Macwilson dengan Zul Ariffin, 31, telah terputus.

Klik untuk gambar besar

Zainol mendakwa dia tidak merestui perhubungan mereka dan mempunyai sebab-sebab tersendiri tidak menyokong perhubungan itu.

Tambah Zainol, Zul sepatutnya menjauhkan diri apabila mengetahui dirinya sebagai bapa Zahirah tidak merestui hubungan mereka.

"Apa boleh dikatakan, Zul hidung tak mancung pipi tersorong-sorong. Dia sudah tahu saya tak restu, kenapa nak teruskan juga. Macam saya katakan, nak berkawan tidak ada masalah, tapi bukan bercinta atau ke fasa seterusnya.

"Selagi saya hidup, Zahirah masih menjadi tanggungjawab saya. Saya berharap, apa yang berlaku ini secara tak langsung, ia beri pengajaran dan harus 'move on'.

"Walaupun dia badan sado, saya tak takut. Saya hanya takut kepada Allah. Bagi saya, paling penting hormat orang tua," ujarnya.

Zainol memberitahu bahawa Zul tidak bersikap seperti gentleman kerana tidak berhubung sendiri dengannya untuk berkomunikasi, sebaliknya Zul hanya menyampaikan mesej kepadanya melalui Zahirah.

"Orang kata dia lelaki sejati. Tapi, kenapa tidak mahu menghubungi saya terus. Kenapa kena melalui Zahirah?

"Kalau dia tidak ada nombor telefon saya, boleh minta daripada Zahirah. Dari situ saja boleh tahu dia macam mana," tuturnya yang turut berlakon dengan Zahirah sebagai bapanya dalam drama 'Tak Ada CInta Sepertimu'.

Sebelum ini, dia secara terbuka menyatakan bahawa dia tidak merestui hubungan cinta Zahirah dengan Zul selagi dia masih hidup dan sering menasihatkan Zahirah agar hanya berkawan dengan pelakon itu.

Dalam pada itu, bercakap tentang dakwaan Zul tentang sikap Zahirah berswafoto berdekatan jenazah ibunya, Zainol berkata yang dia sudah mendidik anaknya dengan budaya timur.

Katanya, dia percaya anaknya tidak bertindak seperti didakwa pelakon 'Tombiruo: Penunggu Rimba' terbabit.

"Itu fitnah, Zahirah juga menafikan ada bergambar seperti didakwa. Walaupun dibesarkan di luar negara, dia masih tahu adab dan budaya yang kena hormat.

"Saya rasa Zul tiada modal untuk bercakap sehingga menjadikan perkara itu sebagai topik," jelas Zainol yang berharap anak sulung itu tabah dan dapat menjalani kehidupan seperti biasa kerana masih muda serta mempunyai masa depan yang panjang.

www.myartis.com / Sumber: Beautifulnara & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ORLANDO BLOOM 'MINAT' KE NEW ZEALAND

Jika di Amerika Syarikat, penangkap gambar curi atau paparazi boleh berkeliaran sesuka hati 'memerangkap' artis dan celebriti, namun kali ini mereka mungkin mengalami masalah. Ini kerana, pasangan kekasih Orlando Bloom dan Miranda Kerr sedang merancang untuk berhijrah dari Los Angeles (LA) ke New Zealand.
 Menurut sumber, pasangan itu sedang mencari sebuah rumah untuk tinggal di sana dan mereka telah meninjau beberapa lokasi menarik. Antara rumah yang menarik minat mereka ialah kediaman yang menyediakan sebuah bilik gimnasium persendirian, spa, kolam renang dan bar mini.
 Malah Orlando juga akan berada di New Zealand dalam jangka masa yang lama untuk menjalani dua penggambaran di sana dan salah satunya adalah filem “The Hobbit”.
 Tujuan lain pasangan itu berhijrah adalah untuk 'lari' daripada kepompong selebriti di LA sekaligus membuat mereka bebas bergerak seketika daripada dikejar paparazi.
 "LA membuatkan saya rasa takut walaupun saya suka tinggal di sana. Bagaimanapun London lebih tenang buat kami. Kiranya jika mahu 'bersembunyi' kami akan ke London," katanya dipetik sebaga berkata.
 Difahamkan, pasangan kekasih itu sering berulang alik di antara LA dan London untuk menjalankan tugas sebagai pelakon.
  Klik untuk imej lebih besar...     Gambar curi Paparazi - Orlando, Miranda dan baby...


9 FOTO - AISYA HASNAA SELAMAT NIKAH DENGAN BEKAS TEMAN SEKOLAH

Alhamdulillah... tahniah kami ucapkan buat pelakon, penyanyi dan pengacara, Aisya Hasnaa, 27, yang kini telah bergelar isteri kepada teman lamanya, Muhammad Yasir Azizan, 29, yang dikenalinya sejak di bangku sekolah menengah.

Pertemuan semula pada awal tahun ini tanpa disangka menemukan jodoh mereka berdua. Menurut Aisya, suaminya itu bertugas sebagai pakar analisis dan strategi di sebuah bank.

Pasangan yang melangsungkan pertunangan pada 2 September lalu selepas lima bulan berkenalan itu selamat diijabkabulkan pada majlis ringkas yang berlangsung di Surau Al Barakah, Menara Bank Rakyat, sekitar jam 10 pagi semalam.

Dinikahkan Imam Masjid Saidina Abu Bakar As Siddiq, Bangsar, Ustaz Haji Mohd Azri Ahmad Kamil Al Hafiz, Aisya atau nama sebenarnya, Aisyah Hasnaa Umaruddin menerima mas kahwin RM300, selain wang hantaran RM15,000.

Klik untuk gambar besar

Bercerita detik perkenalan mereka, Aisya yang kali terakhir muncul di layar perak menerusi filem 'Kau Takdirku' berkata, mereka sudah saling mengenali sejak usianya 13 tahun kerana belajar di sekolah yang sama.

"Dulu kami tidak rapat kerana dia agak pendiam, sedangkan saya pula gila-gila. Agak lama kami membawa haluan masing-masing.

"Apabila melihat kami masih belum mempunyai pilihan hati, kakak dan kawannya cuba menemukan semula kami.

"Sejak kembali bertemu, kami cuba mengenali antara satu sama lain. Tidak disangka, di sebalik sikap pendiam, dia sebenarnya kelakar.

"Disebabkan kami mudah serasi dan akhirnya mengambil keputusan bertunang pada 2 September lalu," katanya.

Difahamkan, pasangan sama cantik sama padan ini akan diraikan dalam satu majlis resepsi di ibu kota hari ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU SUDAH 'BERPISAH' - AMELIA HENDERSON TAMPIL JELASKAN

Umum mengetahui mengenai pelakon berdarah kacukan India dan Scotland, Amelia Henderson yang sudah berkahwin dengan seorang kerabat diraja.

Namun, sejak kebelakangan ini khabar mengenai rumah tangganya yang dikatakan goyah sering menjadi bualan ramai. Ada yang mengatakan Amelia dan suami sudah bercerai.

Baru-baru ini, status perkahwinan Amelia terus menjadi tanda tanya dan mendapat perhatian apabilada ada seorang pengguna Twitter memuatnaik kenyataan mendakwa suami pelakon wanita itu sedang hangat bercinta dengan gadis lain.

Kalau ada yang masih ingat, Amelia sewaktu zaman kanak-kanaknya juga terlibat dalam iklan komersial.

Jika benar wujudnya skandal seperti yang dikatakan, rata-rata netizen merasakan Amelia berhak mendapat seorang lelaki yang lebih baik.

Klik untuk gambar besar

Bagaimanapun, Amelia tampil menjelaskan mereka secara baik dan tidak wujud isu orang ketiga. Malah, beliau masih lagi berkawan baik dengan bekas suaminya itu dan kini sangat bahagia dengan kehidupan masing-masing.

Pelakon jelita yang kini sedang meningkat naik dalam industri hiburan tanah air selepas muncul dalam drama 'Pengantin 100 Hari' dan 'Jangan Benci Cintaku' ini pada masa yang sama meminta peminat mendoakan yang baik-baik sahaja.

Nampaknya segala tanda-tanya mengenai status perkahwinan Amelia sudah terjawab. Kalau mereka boleh berkawan baik, apa salahnya mendoakan agar hubungan yang terjalin itu dapat kekal sehingga akhirnya.

Mungkin mereka berdua sudah redha dengan apa yang terjadi, jadi netizen juga tidak perlu melatah dan 'chill' sahaja. Bak kata Amelia, doakan yang baik-baik.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AZWAN ALI: "TAK PAYAH NAK MENGELUPUR NAK BELI KARPET... BERANGKUT PARA ULAMA"

Menerusi muat naik di laman Instgram, selebriti terkenal Azwan Ali atau lebih dikenali sebagai Diva AA ada memberikan pendapat mengenai isu tidak adil dan sama rata mengenai soal rentas negeri yang ditetapkan oleh pihak kerajaan berdasarkan situasi semasa menjadi perbualan hangat di kalangan warganet, baru-baru ini.

Perkara ini terjadi apabila ada beberapa individu dari kalangan selebriti didakwa telah melanggar prosedur operasi standard (SOP) yang ditetapkan.

"Sajalah Diva AA nak carut anda semua tak payah nak mengelupur punya nak beli karpet sampai ke Nilai 3, berangkut laki yang hodoh dispedo (ditanggung). Lepas tu tak payah mengelupur berangkut para ulama atau ustaz-ustaz ni konon menteri agama kononnya untuk keberkatan sambut bayi lah, apa lah.

"Besar sangat ke kau? Kayangan ke kau? Diva sangat ke kau? Cuba jadi macam Diva AA, shopping selagi duit ada berkepuk-kepuk, tapi semua pergi tempat yang selamat," kata pengacara berusia 55 tahun itu yang menerima komen dimana rata-rata netizen meluahkan rasa setuju terhadap perkongsiannya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA RASA RIMAS - WAK MUSTAR INGIN KEHIDUPAN LAMANYA

Juara Kilauan Emas 5, Mustaffa Rashid Abdul Jabar, 47, atau lebih dikenali dengan panggilan Wak Mustar mula merasakan dirinya kini rimas dengan populariti yang dipegangnya setelah menang dalam program realiti Astro itu.

Ini bukan kerana sombong tetapi dia yang sudah biasa dengan kehidupan sederhana dan kurang dikenali itu.

Wak Mustar mahu kehidupan dulunya sebagai tukang buat rumah dan hidup dalam kelompoknya sahaja, tanpa ada yang mengenalinya ke mana sahaja ditujunya kembali kepada dirinya.

Klik gambar untuk size besar

"Saya tak mahu popular sangat sebenarnya. Saya ni seorang yang pemalu. Ketika saya masuk Kilauan Emas 5 dulu pun, pada hemat saya mahu sampai ke pusingan pertama atau kedua sahaja.

"Tidak berangan langsung untuk sampai ke pusingan akhir kerana niat saya hanya mahu mencuba nasib sama ada dapat kad hijau atau merah semasa uji bakat dulu," ujar Wak dipetik sebagai berkata.

Bapa kepada lima cahaya mata ini juga mengakui yang dirinya lebih suka hidup di kelilingi kelompok masyarakat yang sedikit daripada kehidupan yang punyai ramai orang.

"Bagaimanapun, saya masih bersyukur kerana menjadi juara Kilauan Emas yang lalu kerana disukai penonton. Saya pergi bank, orang kenal, saya pergi kedai, orang kenal.

"Jadi saya perlu layankan sahaja sekiranya ada peminat yang mahu bergambar bersama saya jika ke mana saya pergi walaupun hati saya mula hambar.

"Kalau boleh lupakanlah saja saya. Sebenarnya saya mahu kembali kepada kehidupan lama," jelasnya.

Mengenai pekerjaan lamanya dulu sebagai tukang rumah, Wak Mustar akui yang hatinya mula tawar hati untuk terus bertukang kerana banyak projek diambil alih oleh pekerja Indonesia.

"Saya sebenarnya sebelum masuk Kilauan Emas 5, saya patah semangat untuk terus bertukang kerana kerap tidak dapat projek apabila tukang Indonesia yang ambil alih.

"Justeru apabila kawan-kawan sarankan saya untuk masuk program itu, saya cuba nasib sahaja, mana tahu bernasib baik. Dan sejak menjadi juara itu, saya terima beberapa persembahan.

"Tetapi kini saya mahu kembali ke kehidupan lama dan tidak mahu lagi keluar TV. Termasuk jika ada tawaran berlakon, saya tidak mahu," katanya

Sepanjang Ramadan ini juga, Wak Mustar lebih banyak meluangkan masa bersama keluarga tanpa menerima undangan persembahan atau kerja lain.

"Duit RM100,000 yang saya menang dulu belum dapat lagi sebab memakan masa tiga bulan. Jadi sepanjang Ramadan, saya gunakan wang persembahan sebelum Ramadan dan elaun ketika berada di Kilauan Emas untuk berbelanja.

"Saya mahu membantu isteri menguruskan anak-anak sepanjang Ramadan ini kerana ketika di Kilauan Emas saya kurang bersama mereka," jawabnya.

Mengulas pula perihal motosikal yang diterimanya setelah menjuarai KE, Wak Mustar berkata, dia telah menjualnya dan menukar kepada kereta jenis Toyota.

"Alhamdulillah dengan adanya kereta itu, isteri dan anak-anak suka dan mudah untuk ke mana-mana, berbanding motor yang hanya boleh dinaiki dua orang sahaja," tambahnya lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


14 FOTO - PERTUNANGAN PRIYANKA CHOPRA & NICK JONAS

Akhirnya pasangan selebriti, aktres terkenal Bollywood, Priyanka Chopra dan penyanyi popular Hollywood, Nick Jonas semalam (Sabtu) telah mengikat tali pertunangan.

"Taken... With all my heart and soul," berikut merupakan kenyataan ringkas yang ditulis Priyanka, 36, di laman sosial Instagramnya.

Manakala, Nick turut memuatnaik foto serupa dengan kapsyen romantis: "Future Mrs. Jonas. My heart. My love."

Lebih mencuit hati, Nick turut menulis komen berserta emoji hati di ruangan gambar Priyanka menyifatkan lelaki yang berjaya mencuri hati Miss World tahun 2000 itu sangat bertuah: Wow congrats. He's the luckiest guy in the world.

Klik untuk gambar besar

Dengan termeterai ikatan pertunangan ini, Priyanka dan Nick menjawab segala teka-teki yang selama ini berlegar antara kedua-dua bintang tersohor antarabangsa ini.

Nick, 25, hadir bersama keluarganya dengan memakai pakaian tradisional India dan melaksanakan beberapa ritual sebelum majlis bermula.

Majlis pertunangan itu berlangsung ringkas di hotel JW Marriot, Juhu, India dan dihadiri oleh keluarga rapat sahaja. Bagaimanapun, tarikh perkahwinan pasangan itu masih dirahsiakan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KELIRU STESEN TV LARANG BERPURDAH - FYNN TANYA NETIZEN

"Aku tak faham macam mana tidak konsistennya stesen TV dengan aku. Kejap boleh kejap tak boleh. Masa tak boleh tu... dia guna alasan rakyat. Aku jadi blur. Hari tu aku baru nampak orang berniqab di TV. Tak ada masalah pun?

Dari dulu aku dah memang cakap aku tak akan buka (purdah), jadi bila aku pernah masuk TV berniqab, aku fikir dah selesai tapi sekarang kena buka balik pula. Keliru!" demikian kata penyanyi Fynn Jamal, 35, menerusi laman Instagramnya.

Baru-baru ini, Fynn memuatnaik status menyatakan dia keliru dengan sebuah stesen televisyen yang tidak membenarkannya muncul dengan memakai purdah atau niqab sedangkan ada stesen lain yang tidak mempunyai masalah dengan penampilannya itu.

Fynn atau nama sebenarnya Affina Yanti Jamalludin berkata, sebelum ini dia pernah tampil di sebuah program dengan mengenakan imej tersebut tanpa ada sebarang masalah.

Klik untuk gambar besar

Beliau yang mempunyai dua orang anak angkat itu memuatnaik status tersebut selepas ada pihak di stesen televisyen memintanya untuk membuka purdah dengan alasan rakyat Malaysia tidak dapat menerima personaliti berpurdah.

Bagaimanapun, rata-rata pengikutnya turut tidak bersetuju dengan tindakan stesen tersebut.

Dalam pada itu, Fynn terpaksa menyekat beberapa netizen yang meninggalkan komen meminta wanita berniqab hanya perlu membaca Al-Quran di rumah sahaja.

"Terima kasih untuk jawapan-jawapan bancian malam tadi. Statistik menunjukan 99 peratus tidak bersetuju dengan apa yang stesen TV katakan. Jadi bila buat bancian semalam dapat tanya jawapan terus daripada rakyat.

"Tapi ada seorang dua saja aku sekat sebab alasan dia 'dah berniqab pergi duduk rumah baca Al-Quran la'. Beb, kalau tak pakai niqab pun kena baca Al-Quran la," tulisnya.

Selain Fynn, pelakon Natasha Hudson turut mengenakan penampilan berpurdah sejak tahun 2016.

www.myartis.com / Sumber: mStar & Fynn Jamal IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'TENGKU MUHAMMAD AISY AL-ABIDIN PETRA' - NAMA ANAK SULUNG FARA HEZEL

Menerusi satu hantaran baru di laman Instagram, penyanyi Fara Hezel telah mendedahkan wajah serta nama anak sulungnya yang dilahirkan pada 18 Oktober lalu.
"Bismillahirrahmanirrahim... Syukur ke hadrat Illahi kerana mengurniakan rezeki kepada kami seorang cahaya mata yang selamat dilahirkan pada 18/10/2020 jam 6.05am.

"Terima kasih kepada semua yg mendoakan putera sulung kami, Tengku Muhammad Aisy Al-Abidin Petra bin Tengku Mohammad Kamal Hishamuddin," titip ibu muda berusia 24 tahun ini.

Klik untuk gambar besar

Meninjau ke ruangan komen, rata-rata peminat memuji kecomelan anak lelaki Fara atau nama sebenarnya, Nurfaraazira Yusri yang juga kakak kepada penyanyi Aiman Tino itu.

Fara yang popular menerusi lagu 'Setiaku Pasti' itu mendirikan rumah tangga dengan ahli perniagaan, Tengku Mohammad Kamal Hishamuddin pada 20 Disember 2019.

www.myartis.com / Sumber & foto: Media Hiburan, Instagram Fara Hezel & Tengku Mohammad Kamal Hishamuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK AKAN UBAH GAYA PENGACARAAN - NABIL AMBIL TINDAKAN JIKA KERUGIAN

Dek kerana terkesan dengan komen Chef Wan tentang pengacaraannya yang dikatakan berlebihan dan tidak menghormati orang tua (juri GV 2017), Nabil dianggap cepat melatah dan tidak boleh ditegur oleh seorang senior.

Nabil bagaimanapun memberitahu, isu beliau 'dikutuk' bukan sahaja memberikan impak kepada dirinya tetapi terhadap ibu bapanya.

"Empat tahun saya mengacarakan program itu, saya tak kisah dikutuk dan boleh 'telan' semua kecaman dan kutukan orang luar.

"Tapi untuk kali ini, saya tak boleh terima kerana membabitkan air muka orang tua saya. Mereka turut menerima tempias dan tekanan apabila saya dikatakan tidak relevan langsung dalam kerjaya pengacaraan saya di Gegar Vaganza 4. Apa kapasiti Chef Wan untuk menegur saya?" katanya.

Dalam masa sama, Nabil juga turut bertegas yang beliau tidak akan mengubah cara kerjanya itu selagi tidak mendapat teguran daripada pihak Astro.

Klik untuk gambar besar

Berbicara mengenai isu beliau bakal mengenakan tindakan saman terhadap Chef Wan, Nabil memberitahu ia hanya akan dilakukan sekiranya beliau mengalami kerugian dalam pekerjaan gara-gara kontroversi terbabit.

"Saya hanya akan mengambil tindakan undang-undang kalau ia menyebabkan komitmen saya ditarik balik. Kalau ada ganti rugi barulah saya akan menggunakan khidmat peguam," jelasnya.

Terdahulu, Chef Wan menganggap Nabil kurang ajar apabila menyampuk setiap kali juri ingin memberikan komen kepada peserta Gegar Vaganza 2017.

Malah, tindakan Nabil yang mengusik dan mengajuk percakapan juri adalah sesuatu yang menjengkelkan dan khuatir ia mampu memberikan impak negatif kepada kanak-kanak yang turut menonton rancangan tersebut.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IMPIAN JADI KENYATAAN - NANA BAKAL DUET DENGAN OPICK DI ISTANA BUDAYA

Impian Siti Nordiana bergandingan dengan penyanyi hebat disegani ramai, Opick menjadi kenyataan apabila dia bakal mengadakan persembahan di Istana Budaya sempena 'Malam Kalimah Cinta' yang akan diadakan pada 23-25 Disember ini.

"Alhamdulilah dapat berduet dengan Opick merupakan salah satu impian Nana kerana Nana sangat meminati beliau. Lagu-lagunya Nana suka dan sentiasa jadikan sebagai inspirasi. Jika dapat lagu, Nana mahukan lagu seperti lagu beliau iaitu balada dan ketuhanan.  Jadi Nana sangat bersyukur diberi peluang ini berduet dengan beliau.

"Ini adalah salah satu lagi pencapaian Nana selepas GV. Bukan mudah untuk dapat berduet dengan beliau kerana dia artis besar.  Jadi dapat peluang ini, tidak akan Nana lepaskan,"ujar Nana dipetik sebagai berkata.

Terpilih antara artis yang dapat membuat persembahan di Istana Budaya juga merupakan satu lagi kenangan manis bagi Nana. Justeru, dia akan cuba buat sehabis baik untuk memuaskan hati semua pihak.

"Alhamdulilah Nana diberi sekali lagi peluang untuk mengecapi zaman popular dulu ketika bersama arwah Achik. Jadi sekarang apabila dapat sekali lagi peluang tersebut Nana akan gunakan sebaik-baiknya untuk terus kekal popular dan relevan.

"Nana tak akan senyap sahaja. Nana akan muncul dengan single terbaru dari Astro dan ada juga tawaran berlakon. Semuanya masih dalam perancangan.  Ini adalah hadiah untuk penyokong Nana.  Jika ada jemputan ke mana-mana majlis, Nana sudi untuk hadir," jelasnya.

Difahamkan juga, jadual Nana semakin padat selepas Gegar Vaganza 2 sehingga April tahun depan.

"Setakat ini memang ada tawaran tapi tidaklah setiap hari penuh. Masih ada lagi yang boleh diisi. Jika ada tawaran dan jemputan Nana dan pengurus boleh berbincang dengan pihak-pihak berkenaan," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LEPAS BERPISAH DENGAN SUAMI - SAKINAH AKUI LEBIH TENANG

Semua sedia maklum mengenai pelakon Sharifah Sakinah dimana dia mengesahkan sudah berpisah dengan suaminya, Michael Hansen pada hujung tahun lalu.

Namun begitu, Sakinah mendedahkan kehidupannya kini lebih tenang selepas mengambil keputusan untuk berpisah.

Kata Sakinah, dia menyedari ramai yang bimbangkan dirinya selepas dia membuat keputusan membotakkan rambutnya.

"Saya jumpa ketenangan saya. Saya tahu ramai yang risaukan saya tapi terutama ketika saya botakkan kepala.

"Saya ok dan baik-baik saja kerana saya percaya pada diri saya. Saya begini pun masih ada rezeki untuk saya teruskan hidup.

Klik untuk gambar besar

"Kini Saya tenang 'full of content' penuh dengan rasa sayang dan lebih menyayangi anak saya.  I botak ke macam mana I still ada rezeki pada saya percaya pada diri saya," ujarnya.

Dalam pada itu, Sakinah memberitahu, perpisahannya dengan Michael berjalan dengan baik dan rasional.

Tambah lagi, mereka tidak dapat meneruskan hubungan kerana komitmen pada anak-anak.

"Saya dangen dia (Michael) habis macam tu je lah. Tak boleh teruskan sebab masing-masing dah ada komitmen dengan anak-anak.

"Dia tak boleh pindah sini (Malaysia) dan saya pun dah cuba untuk ikut dia berpindah ke sana tapi saya tak boleh kerana ada anxiety.

"Saya tak boleh tinggalkan anak saya. Saya anxiety sebab bila apa-apa jadi pada anak saya contoh waktu 3 atau 4 pagi, macam mana saya nak pulang dengan segera. Saya perlukan anak saya bersama," tuturnya.

Terdahulu, Sakinah mengumumkan dia dan Michael sah bergelar suami isteri sekitar Februari 2022.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAWAK & PELAKON AIN SUFIA SELAMAT TIMANG BABY GIRL

Tahniah kami ucapkan kepada pelawak dan pelakon, Ain Sufia, 32, yang telah selamat menimang cahaya mata perempuan. Ain berkongsi khabar gembira itu menerusi laman Instagram (IG) miliknya. Dalam entri tersebut, Ain melahirkan rasa syukur atas kurniaan yang diberikan kepada dirinya.

"Alhamdulillah..Selamat mader melahirkan seorang puteri #babyindah ditemani pader @matnor_forza. Dilahirkan pada Rabu, 30.10.2019 jam 1.29pm dengan berat baby 3.62kg. Maaf banyak mesej, text, dm saya tak dapat nak reply daripada semalam. Mader tak larat. Terima kasih yang mendoakan, yang bagi ucapan dan bagi semangat. Sekarang #misinakkurus," tulisnya.

Ain telah memuatnaik foto anaknya namun tidak didedahkan wajah bayi tersebut. Menerusi ruangan komen rata-rata mengucapkan tahniah pada Ain dan keluarga serta mendoakan kesihatan anak perempuannya itu. Ain dan suami, Mohd Nor Ab Mutalib berkahwin pada 1 Februari 2019. Sebelum ini, Ain yang merupakan anggota kumpulan Awok pernah menyertai program komedi terbitan Astro, Skool of Lawak pada 2014 dan Projek Komedi Warna pada 2015.

Klik untuk gambar besar

www.myartis.com / Sumber & foto: Astro Gempak & Instagram Ain Sufia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - ALLY DAN FARAH, BAGAI BARU BERCINTA

Gambar mesra Ally Iskandar dan Farah Lee di majlis hari raya dan juga menjadi cover Mingguan Wanita. Apa yang menarik, mereka bagaikan baru jatuh cinta layaknya meskipun sudah berkahwin hampir sembilan bulan.

Menurut Ally, dia menafikan jodoh pilihan keluarga adalah sesuatu yang kolot... sebaliknya kata pengacara TV3 itu, ia adalah suatu hubungan yang ‘segar’ dan ‘misteri’.

Klik untuk imej besar...

“Mungkin kolot kerana tak ramai orang yang buat tetapi saya yakin, bila ramai orang lakukan perkara yang sama seperti saya, isu kolot itu takkan timbul. Rasanya ia sesuatu yang ‘segar’ dan ‘misteri’. Kenapa? Kerana kita berpeluang saling mengenali dan betul-betul boleh mendekati pasangan selepas berumah tangga.

“Boleh dikatakan setiap hari saya belajar satu perkara yang baru mengenainya, begitu juga dia. Secara tidak langsung, menuntut kami agar memberi lebih komitmen bagi memastikan segalanya berjalan dengan lancar, sepertimana yang diharapkan,” jelas Ally pada Mingguan Wanita.

Bercerita mengenai menimang cahaya mata pula, kata Ally sekarang bukanlah masa yang sesuai untuk memikirkan perkara tersebut. Maklum sahajalah, isterinya masih lagi belajar di Korea jadi agak sulit untuk membicarakan soal tersebut.

“Insya-Allah, hujung tahun ini Farah akan menamatkan pengajiannya dan kembali ke tanah air. Selepas itu barulah kami akan fi kirkan tentang anak-anak kerana buat masa sekarang kami masih merancang.

“Kalau boleh biarlah semuanya stabil. Kasihan pula dengan Farah nanti sebab nak uruskan banyak perkara. Apabila berkahwin, banyak hal perlu dikongsi bersama. Tak boleh fikir diri sendiri sahaja. Walaupun saya lebih matang darinya tetapi saya perlu peka akan perasaan Farah,” ujarnya dipetik sebagai berkata.


BEKAS SUAMI LEGA BERCERAI, KESAL AKHLAK KURANG BAIK - ANAK BUAT LAPORAN POLIS, DAKWA MAK WAN LATAH FITNAH MEREKA

"Saya dah banyak bersabar, Alhamdulillah perkara ini akhirnya selesai. Saya dah rasa lega dan tiada lagi tekanan. Selama tiga bulan berkahwin, saya sangat tertekan daripada awal (perkahwinan) sampailah ia berakhir di mahkamah.

"Apa yang dia cakap dia tidak berfikir secara rasional, saya sebagai suami yang mendengar terasa hati," tutur Husain Dolah, 74, yang mendakwa dia berada dalam tekanan disebabkan sikap bekas isterinya, pelakon Mak Wan Latah yang disifatkan keterlaluan sehingga tidak menghormatinya sebagai suami, selepas tiga bulan melayari bahtera perkahwinan.

Sebelum ini, Mak Wan Latah atau nama sebenarnya Halimatussa'adiah Mohd Daud, 61, diceraikan suaminya dengan talak satu selepas berkahwin pada 22 Januari lalu di Pejabat Agama Islam Ipoh, Perak.

Lafaz cerai dilakukan Husain terhadap Mak Wan dibuat dalam kamar Hakim Syarie, Sabarudin Bidin kira-kira pukul 9.40 pagi di Mahkamah Rendah Syariah Kuala Pilah, Negeri Sembilan pada Khamis.

Klik untuk gambar besar

Dalam pada itu, Husain juga mendakwa pelakon tersebut tidak mempunyai personaliti dan akhlak yang baik. Bagaimanapun, dia enggan mengulas lanjut berhubung tindakan yang dilakukan aktres berkenaan sehingga hubungan rumah tangga yang menggores hatinya.

"Saya terkejut dengan perilaku dia sebab bila tengok dengan personaliti dia yang manis. Orang suka tengok dengan telatah dia tapi dia punya akhlak kurang baik. Tapi kita sebagai orang islam kalau kita tiada akhlak, tiada prinsip hidup, tak jaga status kita akan rosakkan diri kita sendiri selama-lamanya," ujarnya.

Sementara itu, anak tunggal Husian iaitu Zaiton sedih dengan perkara yang berlaku dan menganggap perpisahan yang berlaku adalah jalan yang terbaik untuk bapanya. Zaiton yang kesal dengan kelakuan Mak Wan mendakwa pelakon itu tidak menghormati bapanya sepanjang perkahwinan terbabit.

"Saya rasa lebih bagus ayah berpisah dengan cara yang betul. Saya mohon maaf kepada keluarga Mak Wan kerana kami terpaksa buat macam ni sebab tak boleh terima apa yang berlaku.

"Pasa usia bapa saya yang 70 tahun ini sepatutnya dapat pengganti yang bagus untuk jada dia. Tapi tak sangka Allah nak bagi dugaan macam ini. Pada awalnya saya ingat dia baik sama macam berlakon dalam TV, tapi belum sampai tiga bulan dah nampak perangai sebenar dia," jelasnya.

Tambah Zaiton, dia juga membuat laporan polis terhadap dramatis itu yang didakwa memfitnah mereka: "Mak Wan hantar mesej tidak sepatutnya kepada ayah saya yang berbaur ugutan, dia fitnah saya dan ayah. Sekarang sudah jadi kes polis biarlah polis tentukan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI DICERAI TALAK DUA - SYURA TIDAK TOLAK JIKA DISATUKAN SEMULA

Tidak mahu membuat orang ramai keliru mengenai statusnya, tanpa berselindung penyanyi dan juga bekas juara Master Chef Selebriti musim kedua, Syura mengakui bahawa dirinya sudah pun diceraikan dengan talak dua.

Menurut Syura atau nama sebenarnya Zuraidah Badron, sebab beliau tidak mendedahkan perkara berkenaan adalah bagi menjaga hati banyak pihak.

"Apatah lagi bekas keluarga mentua adalah dalam kalangan sanak saudara sendiri. Banyak aspek yang perlu saya ambil kira. Saya tak boleh mementingkan diri sendiri saja. Saya bukan sengaja bertindak demikian.

"Saya harap penjelasan ini akan menjelaskan situasi sebenar. Semua dilakukan demi kebaikan semua. Cukuplah saya beritahu, orang di luar sana perlu tahu saya sudah menjadi ibu tunggal. Jika diikutkan, memang agak rumit untuk menjelaskan masalah rumah tangga kami," ujar Syura dipetik sebagai berkata.

Bagaimanapun, dalam masa yang sama, Syura tidak menolak jika dia dijodohkan bersama bekas suaminya, Mohd Fadhly Md Yassin kembali atau mana-mana lelaki lain yang serius untuk menjadikannya sebagai isteri dan bersedia menjadi ketua keluarga.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DEDAH PUNCA 'KOYAK' - SALWA KONGSI VIDEO ZAMANI NYANYI 'MPYKP'

Menerusi laman Instagram, penyanyi Salwa Abdul Rahman telah mendedahkan punca penyanyi Zamani berdepan masalah peti suara pada konsert minggu ke-5 di Gegar Vaganza musim ke-5 (GV5) malam semalam disebabkan pemakanan.

Kata Salwa, 52, asam jeruk yang mengandungi cuka menjadi penyebab Zamani gagal melantunkan vokal untuk lagu 'Mengapa Perpisahan Yang Kau Pinta'. Malah, kongsi Salwa, Zamani mengambil makanan terbabit dalam kuantiti yang banyak.

"Syukurlah Zamani masih berada di GV. Go Zamani go! Lain kali jangan makan asam jeruk yang ada cuka! Aduh! Rabak suara.

"Tanya teman-teman di GV, caterer itu ada sediakan jeruk tu. Zamani makan banyak! Sedap kan... Yang ada cuka. Rabak suara!" katanya yang prihatin dengan nasib dan keadaan Zamani.

Klik untuk gambar besar

Salwa turut berkongsi sepotong video Zamani menyanyikan lagu yang sama sepatutnya dinyanyikan malam semalam ketika di sebuah acara sebelum ini.

Video milik asal pembantu peribadi Zamani itu menyaksikan Zamani menyanyikan lagu itu dengan baik sekali.

Zamani kecundang pada konsert kelima GV5 namun telah diselamatkan oleh penaja utama, Datuk Seri Aliff Syukri daripada tersingir.

Dalam perkembangan sama, Zamani bakal menyanyikan lagu 'Hapus Aku' (Nidji) untuk konsert keenam minggu hadapan selepas diumumkan menerusi GV Live Plus malam semalam.

VIDEO ZAMANI NYANYI LAGU 'MENGAPA PERPISAHAN YANG KAU PINTA' DI SEBUAH ACARA

www.myartis.com / Sumber: Astro Gempak & Instagram Salwa Abdul Rahman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - SEKITAR MAJLIS BABY SHOWER ZAREMA & AIDIL ZAFUAN

Waahhh... bukan main meriah lagi majlis baby shower anak pertama Aidil Zafuan dan Zarema Zainal, siap ada game menghias perut lagi.

Selain dihadiri oleh ahli keluarga dan kenalan rapat, majlis tersebut turut dihadiri oleh Nora Danish.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'LOVE BITE' - ZARA ZYA TERIMA PERMOHONAN MAAF TERBUKA

Memaklumkan sudah menerima permohonan maaf secara terbuka oleh penulis blog yang menggunakan namanya dengan unsur fitnah beberapa hari lalu, pelakon Zara Zya m, 35, berkata, penulis itu juga sudah memadam muatnaik dengan judul 'Hari kekasih kantoi leher Zara Zya penuh love bite?' itu semalam.

"Petang tadi (semalam), saya dimaklumkan mengenai permohonan maaf itu dan muatnaik yang menggunakan judul fitnah itu juga sudah dipadam," katanya.

Menurutnya, sekiranya perkara sama berulang membabitkan penulis blog sama atau orang lain, dia akan terus mengambil tindakan.

Klik untuk gambar besar

"Kalau selepas ini, perkara sama berulang lagi, tidak kiralah sama ada oleh penulis blog sama atau orang lain, saya akan terus ambil tindakan undang-undang serta-merta," ujarnya.

Isu itu bermula semalam apabila Zara menerusi akaun Instagramnya menulis kenyataan tegas yang ditujukan kepada penulis blog itu.

www.myartis.com / Sumber & foto: Harian Metro, Instagram Zara Zya & Hifdzi Hamzah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 FOTO - PEREKA FESYEN, RIZMAN KINI BERGELAR SUAMI

Tahniah kami ucapkan kepada pereka terkenal jenama Rizman Ruzaini, Rizman Nordin yang telah selamat diijabkabul bersama wanita pilihannya, Nurida Suraya dengan sekali lafaz hari ini. Perkara tersebut dikongsikan penyanyi terkenal, Datuk Seri Siti Nurhaliza yang juga merupakan sahabat kepada pereka fesyen popular itu menerusi laman Instagram.

"Alhamdullillah.. subhanallah.. .. Tahniah buat sahabatku.. @rizman.n @nuridasuraya. Pasangan pengantin sudah saya kenali lebih 10 tahun.. Baby @nuridasuraya dah seperti keluarga & @rizman.n dah macam adik sendiri.. Alhamdullillah, keduanya disatukan di hari yang Indah ini.. Semoga bahagia hingga ke jannah.. Layari rumahtangga dengan keimanan, sabar & kasih sayang tak berbelah bahagi ye..," tulis Siti.

Tampil sedondon mengenakan persalinan polos putih nan suci, pasangan sama cantik sama padan ini melangsungkan majlis nikah di Glasshouse at Seputeh, Kuala Lumpur awal pagi tadi. Dihadiri ahli keluarga kedua mempelai, majlis nikah tersebut turut diraikan teman rapat dan rakan selebriti jemputan.

Klik untuk gambar besar

www.myartis.com / Sumber & foto: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA DIPUKUL, DICEKIK BEKAS SUAMI - ZARINA ANJOULIE NEKAD NAK SAMAN?

Nampaknya kemelut rumah tangga pelakon Zarina Anjoulie dan bekas suaminya, Eilyas Azhar masih berpanjangan, meskipun sudah sebulan bercerai kali kedua.

Ini kerana terbaru, Zarina ada memuat naik kenyataan mendakwa dipukul dan dicekik bekas suaminya itu selepas mereka kembali rujuk. Zarina mendakwa perkara itu terjadi di rumah keluarganya di hadapan adiknya, pembantu rumah serta anaknya.

Zarina berkata dia juga sudah membuat laporan polis mengenai perkara itu. Dakwa Zarina dia dipukul kerana mahu memeriksa teleon suaminya ketika itu. Kata Zarina lagi, dia mempunyai segala bukti dan laporan polis kejadian tersebut.

Menerusi satu lagi perkongsian terbaru, Zarina memuat naik beberapa bukti tangkap layar mesej perbualan di mana Zarina bertanya sama ada dia perlu membayar Eilyas jika ingin diceraikan, sekali gus lelaki itu meletakkan harga bayaran RM10,000. Dakwa Zarina, apa sahaja melibatkan suaminya semuanya memerlukan duit.

Klik untuk gambar besar

"Inilah apa yang aku kena harungi. Dengan Yas (Eilyas), semuanya duit. Sebab itu, aku saja tawarkan nak pancing. Tapi, mulut cakap 'aku tak hadap duit Anju'. Tapi, masa dia nak ceraikan aku bukan main 'post' di Instagram Story. Semua ini aku dah bagi kepada polis dan peguam," tulisnya.

Disebabkan itu Zarina berkata dia cuba untuk 'memancing' lelaki itu untuk melafazkan cerai tempoh hari dengan menawarkan wang untuk melepaskannya sebagai isteri.

Dalam satu lagi entri, Zarina ada memuat naik laporan polis mendakwa sering diaibkan bekas suaminya itu malah lelaki itu pernah memanjat rumahnya untuk merakam gambarnya dalam keadaan aib serta mengugut menyebarkan gambar tersebut.

Manakala menerusi Instagram Story pula, Zarina memuat naik entri menunjukkan dirinya baru sahaja keluar dari balai polis selepas membuat laporan. Di platform media sosial itu juga, Zarina menjelaskan bahawa dia akan teruskan dengan saman terhadap bekas suaminya itu.

"Tak apa, aku teruskan dan 'report' pun dah buat. Selesai dah di balai polis, selesai buat laporan. Tunggu, aku nak teruskan dengan saman. Kadang-kadang manusia, kita bagi muka, dia campak tahi. Tak apalah. Kadang-kadang, kita bila diam bukan kerana kita takut. Aku nak 'move on'. Tunggu dan lihat," katanya lagi.

Tambah Zarina, dia juga menegaskan bahawa dia membuat laporan polis itu bukan kerana takut kepada Eilyas, sebaliknya mengenangkan bekas ibu dan bapa mentuanya.

"Bukan aku takut dengan kau atau ugutan kau. Aku dah nak lupakan, sebab aku mengenangkan mak bapak kau. Tapi, sebab kau hantar makcik gemuk itu nak ugut aku, tak apalah. Aku teruskan," ujarnya.

Sementara itu, tinjauan ke akaun Instagram Eilyas pula, mendapati dia nampaknya menerima apa juga tindakan bekas isterinya itu dengan tenang.

"Tak apa, negara ada undang-undang. Jadi, teruskan sajalah dengan undang-undang, okay. Tak perlu nak jelaskan, canang panjang lebar benda tak betul di media sosial.

"Aku gembira kalau cerita dongeng ini dibawa ke jalan yang betul. Guna jalan, saluran yang betul, okay? Aku tak ada masa nak bergaduh di media sosial," tulis Eilyas di Instagram Story.

Dalam satu hantaran lain, Eilyas berkata dia sebenarnya diugut oleh Zarina: "Siapa yang ugut siapa entah. Pada hal, aku yang kena ugut nak disebarkan gambar aku mandi," katanya.

Untuk makluman, Zarina berkahwin dengan Elyas di Pejabat Agama Islam Daerah Seremban, Negeri Sembilan selepas empat tahun bergelar ibu tunggal.

Zarina kemudiannya mengesahkan dia Eilyas atau lebih dikenali sebagai Yas telah sah bercerai buat kali kedua selepas rujuk selama dua bulan.

Sebelum itu, dia pernah mendirikan rumah tangga dengan pemuda dari Brunei pada 2015, namun bercerai pada Disember 2016. Hasil perkahwinan itu, mereka dikurniakan anak lelaki, Awangku Gabriel Martin Ezra.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK JADI PENYANYI - AZHAR SULAIMAN RESTUI

"Diikutkan, ketiga-tiga anak saya mempunyai minat yang berbeza. Hanya anak sulung yang cenderung meminati bidang nyanyian.

"Dua lagi adiknya, yang juga sepasang kembar mempunyai minat lain. Anak kedua iaitu lelaki menyukai hoki ais, manakala adiknya lebih kepada bidang peragaan.

"Selain kelas vokal dan muzik, sejak kecil mereka sering dibawa isteri menyertai pelbagai kelas dan aktiviti untuk menambah pengetahuan," katanya pelakon Azhar Sulaiman, 47, yang mendapatkan khidmat Amylea Azizan untuk mengasah kemampuan tiga anaknya.

Melihat kelas vokal sebagai platform meningkat keyakinan diri, Azhar berkata, tujuan dia mengundang guru vokal profesional bukan kerana mahu mereka menjadi penyanyi, sebaliknya ilmu dan teknik yang dipelajari dapat dimanfaatkan untuk masa depan.

Klik untuk gambar besar

Hasil perkahwinannya dengan Chempaka Emalin Pahamin, pelakon yang popular menerusi filem 'Mira Edora' itu dikurniakan tiga cahaya mata iaitu Kasih Leia Ixora, 20, dan pasangan kembar, Andika Rees Pahamin serta Kasih Iris Leona, 16.

Kongsi bintang Abang 92 itu lagi, anak sulungnya bukan hanya menyerlah sebagai penyanyi, malah berkebolehan bermain muzik dan mempunyai band sendiri yang dinamakan Senja.

"Sebagai bapa, saya agak tegas. Saya sentiasa ingatkan anak-anak supaya ambil serius dalam setiap perkara yang dilakukan.

"Seperti Kasih, sejak kecil, dia memang suka menyanyi. Kalau di rumah, dia suka sangat bermain muzik. Jadi, saya dan ibunya memberi galakan supaya dia menyerlahkan bakat yang ada.

"Dalam Senja, Kasih bertindak sebagai vokalis. Kami nampak kesungguhannya dan berharap usaha itu bukan hanya separuh jalan.

"Adik lelakinya pula mewakili negara dalam sukan hoki ais, manakala si bongsu menyukai dunia kecantikan. Iris gemar berkongsi gambar dan tips kecantikan di Instagram. Dia punya ramai pengikut di laman sosial itu,” katanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADAKAH BAPA SAYA SEORANG PEDOFILIA?" - YASMIN AZIZ

Menerusi sebuah video yang dimuat naik di TikTok, penyanyi meningkat naik iaitu Yasmin Aziz telah mendakwa bapa kandungnya berkemungkinan seorang pedofilia.

Dalam hantaran tersebut, dia menceritakan perkara itu berlaku beberapa bulan lalu apabila dia menelefon bapa kandungnya namun panggilan dijawab oleh dua orang remaja perempuan.

Yasmin turut memberitahu kedua-dua remaja perempuan itu duduk bersama bapa kandungnya di dalam bilik hotel dan menerusi panggilan telefon, bapa kepada penyanyi itu hanya mengaku Yasmin sebagai seorang sahabat dari Malaysia.

Klik untuk gambar besar

"Apabila bapa saya akhirnya mengangkat panggilan, terdapat dua remaja sedang melepak di dalam bilik hotelnya. Kemudian remaja tersebut bertanya siapakah saya, bapa saya berkata 'Oh, dia kawan saya dari Malaysia'. Saya menjawab ‘Tidak, saya anak awak. Sampai hati awak?" katanya.

Tambahnya lagi, remaja perempuan berkenaan juga mempunyai tatu dan bertindik penuh di muka. Pada hujung video, Yasmin menerangkan bapa kandungnya tidak lagi menelefon atau menghantar sebarang pesanan selepas kejadian itu berlaku yang membuatkan dia terfikir sama ada bapanya seorang pedofilia.

"Dia tidak lagi mesej saya, tiada panggilan, tiada mesej, tiada jawapan, tiada apa-apa. Ia membuatkan saya terfikir adakah bapa saya seorang pedofilia?" ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT: "SUARA INILAH YANG BUAT KEUNTUNGAN.... MACAM ABANG2 ASKAR"

"Sis I nak kata dengan you, suara tak penting. Yang penting rupa, poket berkepok-kepok. Kalau suara sedap tapi poket nan hado buat apa. Tak penting.

"Suara inilah yang buat keuntungan. Sebab apa, sebab muka cantik tapi suara macam abang-abang askar. Kan unik tu? Orang dah bosan muka cantik suara sedap. Orang nak dengar yang sesuatu, menakjubkan.

"So bila suara I macam ni dengan muka ala-ala Miss Universe, saya boleh jadi jurucakap," kata usahawan kosmetik yang juga bergelar penyanyi, Nur Sajat menerusi sebuah video.

Baru-baru ini, sebuah video yang dimuatnaik oleh Sajat mengundang kecaman apabila penyanyi 'Bobo Dimana' itu menjawab kenyataan seorang netizen yang takut mendengar suaranya.

Klik untuk gambar besar

Menerusi video tersebut, Sajat mengatakan bahawa suara tidak penting, apa yang paling penting adalah rupa yang cantik dan duit yang banyak. Katanya lagi, tiada guna jika memiliki suara sedap tetapi duit di poket tidak seberapa.

Walaupun berada jauh dari Malaysia, nama Sajat tidak pernah lekang daripada kontroversi panas. Jika anda mengikuti perkembangan Sajat kini berada di Dubai mengikuti pengajian kursus dandanan rambut.

Seperti sudah dijangka, video tersebut menimbulkan pelbagai reaksi di kalangan netizen dan dibanjiri dengan komen-komen kecaman.

Terdahulu, netizen meluahkan rasa meluat apabila Sajat memuat naik gambar tuala wanita. Kata netizen seorang perempuan tulen tidak akan menguar-uarkan kepada umum jika mereka datang bulan.

KLIK LINK INI UNTUK TONTON VIDEO

www.myartis.com / Sumber: Media Hiburan & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAYA MUST GO ON! KEHIDUPAN HARUS DTERUSKAN" - ZIANA ZAIN

Kemelut rumah tangga yang sedang dihadapi itu tidak menjadi penghalang buat penyanyi Ziana Zain untuk tidak meraikan kedatangan Aidilfitri dengan meriah seperti kebiasaan.

Ziana atau nama penuhnya Siti Roziana Zain, 50, berkata, dia tidak merasai sebarang perubahan malah tetap melakukan persiapan seperti mana dilakukan tahun-tahnun sebelumnya.

"Takde rasa apa pun... Raya must go on! Saya buat persiapan seperti biasa juga dan paling penting anak-anak. Alhamdulillah anak-anak pun dah besar dan faham tentang situasi yang berlaku tanpa perlu saya berkata apa-apa.

"Paling penting kena sentiasa positif dan kehidupan harus diteruskan," katanya yang turut beritahu keluarganya sentiasa kecoh dan ceria setiap kali raya.

Dalam pada itu, Ziana berkata, dia bersyukur kerana dia datang daripada sebuah keluarga yang akrab dan sentiasa meriah terutamanya pada hari raya.

Klik untuk gambar besar

"Keluarga saya sentiasa meriah, bising, ceria jadi tidaklah rasa sunyi memandangkan ada sahaja perkara yang akan kami lakukan nanti," ujarnya.

Ziana dan Armin bernikah pada 9 Mei 1998 dan hasil perkahwinan mereka dikurniakan empat orang cahaya mata, Muhammad Aiman, 18, dan Muhammad Ammar, 14, serta pasangan kembar, Muhammad Ariel dan Siti Nur Kaseh, 9.

Perkahwinan mereka mencatat sejarah tersendiri kerana ia diadakan secara terbuka dengan kehadiran ribuan peminat yang ingin menyaksikan detik istimewa itu selain ia disiarkan secara langsung menerusi TV3.

Bagaimanapun sekitar April lalu, Ziana memfailkan perceraian terhadap Armin selepas suaminya itu dihadapkan ke mahkamah atas tuduhan mencederakan anak mereka.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU KAHWIN KALI KEDUA - ADI PUTRA BAKAL ADAKAN SIDANG MEDIA

Pelakon Adi Putra menerusi laman Instagram miliknya, memaklumkan yang beliau bakal mengadakan sidang media berhubung pernikahan kali keduanya dengan ibu tunggal anak satu yang dikenali sebagai Norshahida Zolkifly yang tersebar luas itu.

Dalam masa sama, Adi turut meminta agar pihak berkenaan tidak mencampuri sebarang urusan rumah tangganya dan beliau akan mengambil tindakan sekiranya masih ada lagi yang menjaja sebarang cerita mengenai perkahwinannya.

"Salam, saya akan adakan sidang media untuk penjelasan. Dan saya tetap kotakan janji saya. Cuma saya ingin kenal pasti sumber mana yang memberi keterangan kepada Sudirman Mohd Tahir sedangkan ada baiknya ia datang dari mulut saya sendiri. Dan sumber memberi tak perlu campur urusan rumahtangga saya dan meletakkan sebagai kesian. Diizinkan Allah saya tak ragu ragu mengambil tindakan.

"Kepada semua sahabat rakan media saya akan maklumkan untuk sidang media untuk perkongsian dan bukan penjelasan sebab apa yang berlaku bukan satu dosa. Terima kasih," kata Adi di IGnya.

"Dengan lafaz Bismillah... I'M BACK. I luv my family... I luv my fans... but dun step my family teritory as i won't step people's personal life. My fAith is still with Allah taatpadayangsatu adphotlovers adp1hotlovers.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"People likes, people dislikes, its their choice and we can't force them. Juz comment on ur room wall. Not on my wall. Back to the basic of Islam. akuhalakukauhalkau halallebihbaikdarizina ygsukadieratkanygbencipergilahtanpakenyataan berkahwinlebihdarizina
berdiamlebihbaikdarimengumpat.

"Manusia hanya berani di jari untuk tulisan.. bila diajak bersemuka jadi diam... lumrah," tulis Adi lagi.

Sebelum ini, isteri kedua Adi yang juga merupakan rakan kongsi perniagaannya enggan mengulas mengenai berita yang tersebar luas itu. Malah wanita berusia 33 tahun turut berkata yang dia masih belum bersedia untuk memberikan sebarang kenyataan ketika ini.

Sama-sama kita nanti penjelasan lanjut Adi berhubung perkara ini.

Sumber: Adi Putra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JIWA RASA KOSONG - JULIA ZIEGLER BAKAL KAHWINI JURUTERA

Gara-gara semua kakak-kakaknya beraya bersama suami, Julia Ziegler, atau nama sebenarnya Julia Bob Fauzi Ziegler bagai terasa kosong di hati. Malah sejak kematian beberapa ahli keluarganya pada tahun lalu, perasaan seronok berhari raya juga semakin hilang.

"Tahun ini kakak-kakak saya semuanya beraya bersama keluarga sebelah suami. Oleh itu, hanya saya bersama kedua ibu bapa yang tinggal, sebab itu rasa agak kosong untuk menyambut raya tahun ini," ujarnya dipetik sebagai berkata.

Bagaimanapun, bila ditanya kenapa dia tidak berkahwin sahaja sebagaimana kakaknya yang lain, Julia akhirnya mendedahkan rahsia besar yang disimpan selama ini.

"Insya-Allah, jika tiada aral melintang kami merancang untuk mendirikan rumah tangga pada penghujung tahun ini.

"Cuma masih belum ada sebarang perbincangan muktamad tentang tarikh. Kalau boleh, biarlah pihak lelaki memutuskan soal itu sebab kurang manis jika saya yang cakap lebih.

"Namun, perkahwinan bukan perkara mainan atau mudah.

"Saya perlu bersedia dari segi mental dan fizikal. Bukan takut tetapi berdasarkan pengalaman yang saya lihat daripada orang sekeliling, rasanya lebih baik bersedia dari awal supaya tidak kelam-kabut kemudian hari," jelasnya.

Selanjutnya, bercerita mengenai perkenalan dan apa yang membuat dia terpikat pada bakal suaminya yang merupakan seorang jurutera mekanikal, katanya usia lelaki itu setahun lebih tua daripadanya. Mereka juga sudah berkenalan selama enam bulan.

--- IKLAN ---

"Saya tertarik padanya kerana sikapnya yang memahami serta mampu membimbing ke arah kebaikan. Saya akui, sebelum ini pernah berasa putus asa dalam soal cinta dan perkahwinan sehinggakan wujud perasaan tidak mahu berkahwin.

"Bagaimanapun, kuasa Allah, siapa boleh menduga. Setakat ini, dia mampu mengawal sikap saya daripada seorang yang kelam-kabut menjadi terurus. Secara tidak langsung perkara tersebut telah membuka hati saya untuk menerimanya dalam hidup," tambahnya.

Sumber: Kosmo- Foto Julia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MOHON MAAF PERSOAL PERANAN ATM - HARITH ISKANDER SEMPAT SELAMATKAN 12 MANGSA BANJIR DENGAN BOT SENDIRI

"Minta maaf kalau tweet saya menyinggung perasaan. Untuk penjelasan, waktu itu saya berada di 'ground zero' dengan bot sendiri, sempat menyelamat 12 orang yang terperangkap. Bomba, polis, NADMA ada. Dengan iklhas saya tanya fasal ATM sebab pada waktu itu kekurangan anggota dan kenderaan," demikian kata pelawak dan pelakon Harith Iskander dalam satu ciapan di laman Twitter.

Harith tampil memohon maaf selepas mempersoalkan peranan anggota Angkatan Tentera Malaysia (ATM) dalam membantu mangsa banjir. Menerusi permohonan maafnya, Harith atau nama sebenarnya Harith Iskander Musa, 53, berkata pertanyaan tentang fungsi anggota ATM itu timbul kerana menurutnya pada ketika itu bilangan pasukan keselamatan dalam membantu mangsa banjir masih kurang.

Tambah Harith, dia mengakui tulisannya di Twitter agak kurang jelas hingga menimbulkan salah faham banyak pihak: "Apabila melihat balik kepada tweet itu saya mengaku mungkin tweet saya tak cukup jelas. Apa yang saya maksudkan ialah saya tak nampak angkatan tentera pada waktu dan tempat saya turun padang di empat lokasi sahaja.

"Penduduk dan abang bomba yang saya jumpa di sana pun confirm kepada kami yang ATM belum sampai lagi pada waktu itu. Saya memang menghormati anggota ATM setinggi-tingginya," ujarnya menerusi penjelasan panjang lebar di Instagram.

Klik untuk gambar besar

Beberapa hari lalu, Harith membuat kenyataan di Twitter mengatakan dia tidak melihat anggota ATM berada di kawasan yang terjejas seperti Shah Alam, Banting dan Hulu Langat. Katanya lagi, kenderaan Amphibia merupakan suatu kemudahan yang amat diperlukan dalam misi menyelamat mangsa banjir di Taman Sri Muda, Shah Alam.

"Selama empat hari siang dan malam on ground zero di Shah Alam, Banting, Hulu Langat, saya tak nampak pasukan ATM hadir. Adakah mereka hanya akan bertindak apabila bencana banjir ini diisytiharkan sebagai darurat? Kenderaan Amphibia tentera amat berguna untuk menyelamatkan nyawa di Taman Sri Muda," tuturnya.

Dalam pada itu, sebagai seorang anak kepada bekas tentera, pelawak Shahrol Shiro turut memberi respons terhadap dakwaan Harith berkenaan ATM. Kata Shahrol, ini bukan masanya untuk menuding jari atau menyalahkan mana-mana pihak ketika misi bantuan sedang giat dijalankan di kawasan terjejas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IFA RAZIAH: "KAU INGAT AKU GELEK FREE KE?... AKU DUDUK DALAM DUNIA INI TAK ADA BUAT BENDA FREE"

"Kau bayar aku RM20,000 aku geleklah... Kau ingat aku gelek tu tak ada hasil ke? Kau ingat aku gelek free ke? Semua gelek aku semua tu masuk duit tau. Bukan free tau. Aku duduk dalam dunia ini tak ada buat benda free. Semua berbayar.

"Bukan setiap hari kita untung, ada masanya kita tak untung macam orang berniaga seperti saya. Ada masa yang tak ada show (persembahan), ada masanya saya laris di pasaran di mana saya ada tiga atau empat kali show.

"Tapi, kalau yang masuk ini (siaran langsung di TikTok) ini mahu saya bergelek, suruh menyanyi, benda itu bukannya free tapi berbayar. Kalau masuk duit dalam akaun, saya boleh bergelek. Dengan bayaran, tiada benda free di dunia ini," itulah kata penyanyi Ifa Raziah.

Baru-baru ini, tular video di TikTok di mana Ifa diminta netizen untuk bergelek ketika live, namun penyanyi itu mengatakan dia bukan sesuka hati untuk berbuat sedemikian sebaliknya dia dibayar.

Menurut Ifa lagi, tiada benda percuma di dunia ini dan dia tidak akan menerima sebarang pekerjaan tanpa dibayar. Dalam pada itu, Ifa berkata dia menerima apa-apa sahaja undangan majlis untuk membuat persembahan seperti akikah, perkahwinan, birthday, marhaban termasuklah majlis perceraian asalkan dia dibayar.

Klik untuk gambar besar

"Majlis kahwin boleh panggil akak, birthday boleh, marhaban pun boleh. Kau ingat aku boleh menyanyi dangdut sahaja? Tak boleh marhaban? Majlis perceraian kau pun boleh. Kau bayar saja kat aku," ujarnya.

Sementara itu, Ifa berkata meskipun ada yang tidak sukakan dirinya, namun sebenarnya 'haters' ini mengambil berat tentang dirinya serta isu mengenai dirinya akan dijadikan 'highlight' di media sosial.

"Walaupun dia tak suka kita, haters, tapi dia yang ambil berat pasal kita. Apa yang I (saya) buat, dia akan buat jadikan konten dan kongsi di media sosial. Saya hargai tapi dalam masa sama kesian," tuturnya.

Sebelum ini, Ifa telah dikecam teruk oleh netizen selepas tular beberapa video di TikTok dia sedang sakan bergelek dalam sebuah majlis akikah majlis keluarga yang dipercayai 'scammer' Macau, Addy Kanna. Bagaimanapun, Ifa menjelaskan dia bergelek selepas majlis akikah dan telah dibayar untuk membuat persembahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR FOTO PERCUTIAN - NETIZEN TERKEJUT DENGEN PENAMPILAN SEKSI EYKA FARHANA

Sebuah hantaran video memaparkan beberapa keping gambar sekitar percutian pelakon sensasi, Eyka Farhana atau nama sebenarnya Wan Atiqa Farhana Wan Sarmizi, telah telah viral di aplikasi TikTok, baru-baru ini.

Menerusi gambar tersebut, Eyka dilihat memakai dress berwarna biru yang mendedahkan sebahagian dadanya sehingga mendatangkan rasa kurang senang dalam kalangan netizen.

Difahamkan, gambar tersebut adalah gambar lama ketika pelakon itu bercuti di Thailand bersama rakan artis yang lain sebelum menjadi tular di media sosial.

Meninjau di ruangan komen, perkongsian itu telah mendapat pelbagai reaksi daripada orang ramai yang rata-ratanya terkejut melihat penampilan seksi Eyka.

Namun, ada juga segelintir netizen yang mengatakan perkara itu sudah menjadi kebiasaan gara-gara pelakon itu juga sering memakai pakaian yang mencolok mata.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYI CHE TA, ARTIS TERMUDA SERTAI LOL ENTERTAINMENT

Meskipun Aisyah Dhia Rana baru berusia lima bulan, namun anak kepada Rozita Che Wan dan Zain Saidin ini telah menjadi artis pertama menyertai syarikat pengurusan Laugh Out Loud (LOL) Entertainment.

"Saya senang bersama pengurusan LOL dan sejak tiga tahun dengan syarikat ini, saya percaya kepada kredibiti LOL sebagai antara syarikat pengurusan popular tanah air.

Klik gambar untuk size besar

"Jadi dalam hal anak, saya biarkan yang lebih arif untuk mengatur apa yang sewajarnya untuk dia. Tambahan pula rezeki anak saya kian murah dan mendapat perhatian syarikat yang berkeinginan menjadikannya sebagai duta," ujar Che Ta dipetik sebagai berkata kepada BH.

Selain bayi mereka, Zain turut bersetuju untuk menyertai pengurusan LOL yang dimiliki Afeeq Abd Wahab dan penyanyi Dafi.

"Jadi... kenapa saya tidak menerima tawaran mereka untuk menguruskan saya sekali termasuk anak," jelas Zain.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FATIN HUSNA SAH BERGELAR ISTERI USAHAWAN DENGAN SEKALI LAFAZ

Tahniah diucapkan kepada penyanyi yang mencipta nama melalui lagu duet 'Rahsia Kita' bersama Khai Bahar, Fatin Husna yang telah selamat bernikah dengan jejaka pilihan hati, Luqmanul Haqim, kelmarin, selepas lebih dua bulan bertunang. Majlis akad nikah secara kecil-kecilan itu berlangsung di surau Taman PJ Perdana berhampiran kediaman keluarga Fatin di Seremban, Negeri Sembilan.

"Alhamdulillah saya sudah sah bergelar isteri kepada Luqmanul. Masih terkejut dan rasa tidak percaya kerana perancangan untuk bernikah ini dibuat secepat ini. Apa pun saya gembira dan bersyukur semuanya berjalan lancar walaupun majlis diadakan dalam suasana yang sederhana dan ringkas. Majlis dibuat sederhana dengan dihadiri keluarga dan jiran terdekat," katanya.

Pada majlis akad nikah itu, pengantin perempuan menyerahkan sembilan dulang berbalas tujuh dulang, selain menerima mas kahwin RM200. Fatin, 24, dan Luqmanul Haqim melangsungkan pertunangan pada 12 Oktober lalu.

Mengimbas perkenalan mereka, Fatin berkata, mereka mula berhubung sejak 2016: "Ketika itu, kami teman biasa. Namun, tanpa diduga, terbit rasa cinta. Suami berusia 26 tahun dan menjalankan perniagaan bersama keluarga".

Klik untuk gambar besar

Fatin berkata, sejak mula rapat, Luqmanul sering menemaninya ke acara atau persembahan yang dihadiri. Soal zuriat, tambah Fatin, jika dikurniakan rezeki, mereka mahu menimang anak secepat mungkin. Pada masa sama, mereka belum membuat keputusan mengenai rancangan berbulan madu.

Fatin berkata, disebabkan masih terikat dengan kontrak syarikat rakaman, dia terpaksa mengadakan majlis persandingan pada April tahun depan: "Insya-Allah jika tidak ada halangan majlis persandingan akan diadakan pada April depan. Ada beberapa perkara lagi yang harus saya selesaikan selain perlu menyiapkan sebuah lagu lagi bersama syarikat rakaman sebelum kontrak tamat".

Terdahulu, pasangan ini mengikat tali pertunangan pada 12 Oktober lalu. Luqmanul yang menguruskan perniagaan keluarga sebelum ini sering menemani Fatin ke majlis acara atau persembahan yang membabitkan penyanyi itu.

www.myartis.com / Sumber: Berita Harian, Harian Metro, Instagram Fatin Husna & Luqmanul Haqim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOH SALLEH DIDAKWA CURANG SELEPAS TERDAPAT VIDEO KURANG SOPAN SERUPA WAJAHNYA

Nampaknya warganet beralih tumpuan pula kepada isu baharu yang mengaitkan Noh Salleh selepas sebelum ini kecoh orang mempersendakan wartawan selepas disindir Noh dalam temu bual pada sidang media pada 13 Julai lalu.

Isu baharu yang dimaksudkan netizen apabila terdapat rakaman video kurang sopan yang mengandungi suara menyamai Noh namun ia tidak semestinya artis itu, mungkin juga orang lain. Ataupun ada pihak sengaja mengada-adakan cerita semata-mata untuk menjatuhkan penyanyi itu atau mahu merosakkan rumah tangganya?

Bagaimanapun menerusi beberapa komen netizen, ada yang mendakwa tidak akan bergoyang pokok jika tiada angin yang menggoncangnya. Selain itu kecoh juga apabila di laman sembang forum Internet yang mendakwa terdapat rakaman perbualan seseorang kononnya bagi mengaitkan kecurangan Noh terhadap isterinya, Mizz Nina

Gambaran kisah itu seakan-akan menguatkan lagi dakwaan bukan sahaja berlaku keretakan rumah tangga mereka namun dipercayai ia juga telah berakhir. Dalam masa sama, status Mizz Nina di media sosial baru-baru ini sering berkongsi kata-kata motivasi seolah-olah menceritakan masalah dihadapinya.

Klik untuk gambar besar

Antara petikan kata-kata yang ditulis dalam Bahasa Inggeris itu bermaksud; sama seperti mengambil ubat, tiada siapa yang suka kerana pahit namun perlu diambil kerana baik untuk kita.

Tatkala ini kisah mereka sedang diperkatakan, kedua-duanya masih mengunci mulut seolah-olah tiada apa yang berlaku. Namun jelas terbayang di wajah Noh, agak kurang senang saat diajukan wartawan mengenai rumah tangganya sebaliknya dia menempelak agar pihak media lebih memberi fokus kepada kerjaya seni artis.

Bercakap kepada media dalam satu acara pada 13 Julai lalu, Noh, 37, menafikan segala khabar angin buruk tentang rumah tangganya dan menganggap pihak media sudah tertipu dengan segala gosip panas bertebaran.

"Entahlah, tiada komen... Anda semua kena tipu. Fake news," kata Noh yang berkahwin dengan Mizz Nina pada 2 Julai 2011 dan mereka memiliki seorang anak angkat iaitu Musa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MURAH REZEKI - INTAN LIANA KINI JADI 'PELAKON'

Alhamdulillah... tahniah kami kepada Intan Liana Saleh apabila khabarnya beliau akan jadi pelakon pula selepas menjadi model tudung Aliff by Sha keluaran usahawan kosmetik Datuk Seri Aliff Syukri.

Makin murah rezeki Intan sekarang ni! Nampaknya bekas isteri kepada pemuzik bebas, Ude Wahid ini melangkah ke satu fasa baru dalam hidupnya.

Dengarnya, Intan sedang menjalani penggambaran untuk filem pendek terbitan Aliff yang berjudul 'Akur'. Katanya Jumaat ni keluar di Facebook dan saluran YouTube milik Aliff.

Wah, lepas Aliff sambar Intan untuk promosi tudung, sekarang dah ajak Intan berlakon pulak ke? Pantas Aliff buat kerja!

Klik untuk gambar besar

Apa yang penting, Aliff tak ambil kesempatan kepada Intan, cuma nak berkongsi rezeki. Dengarnya filem pendek ini merupakan salah satu kempen promosi untuk tudung Aliff juga.

Tak salah jika Intan menjejakkan kaki dalam bidang hiburan kan? Asalkan tahu batas dan menetapkan niat untuk mencari rezeki demi keperluan anak-anak.

Namapknya tak sabar nak tengok lakonan Intan. Kalau berbakat, mana tahu boleh jadi heroin baru slot Megadrama ke? Siapa sangka siapa menduga, kan?

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


31 MAC DEPAN - TARIKH NIKAH SHARNAAZ AHMAD & NOOR NABILA

Seperti yang dijanjikan, Sharnaaz Ahmad menerusi satu sidang media khas petang semalam telah mengumumkan 31 Mac depan sebagai tarikh untuk disatukan dengan Noor Nabila Mohd Noor yang juga kakak pengacara popular, Neelofa.

Sidang media khas yang diadakan oleh Sharnaaz di Clubhouse Duta Tropika itu sekaligus menjawab teka-teki yang sekian lama bermain di fikiran peminat.

Sharnaaz atau nama sebenarnya Sharnaaz Basir Ahmad, 32, berkata majlis akad nikah akan diadakan di kediaman pengantin perempuan pada sebelah malam.

Klik untuk gambar besar

"Kami bakal mengadakan tiga acara berasingan iaitu akad nikah, resepsi sebelah pengantin perempuan di sebuah hotel di ibu kota pada 2 April dan majlis keluarga saya di sebuah hotel di Pulau Pinang pada 16 April.

"Sementara ini, majlis akad nikah akan diadakan secara tertutup, namun kami akan menyediakan jurugambar rasmi pada acara berkenaan. Bagaimanapun semuanya masih dalam perbincangan," kata Sharnaaz.

Tambah Sharnaaz lagi, beliau akan menyerahkan lima dulang hantaran kepada bakal isteri, berbalas tujuh. Begitupun, jumlah wang hantaran dirahsiakan.

Untuk makluman, pasangan ini berkenalan pada 2015 sebelum Sharnaaz menghantar rombongan merisik buah hatinya pada Disember tahun lalu.

--- IKLAN ---

Sumber: Berita Harian

Foto: Sharnaaz Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NABILA AKUI VIDEO MENANGIS RUMAH DICEROBOH HANYA GIMIK: "SAYA RASA BERSALAH PULA"

Masihkah anda ingat lagi kisah dimana pelakon Nabila Huda ada memuat naik videonya berdepan insiden mencemaskan dan menangis ketakutan apabila rumahnya didatangi seorang individu yang mencurigakan, bulan lalu.

Ramai yang bimbang dengan keadaannya namun Nabila berkata dia berada dalam keadaan baik. Rupanya, Nabila memberitahu ia hanya gimik semata-mata untuk program terbaru 'The Masked Singer Malaysia', dimana dia ditugaskan untuk menghasilkan video khas mempromosikan program tersebut.

Bagaimanapun, Nabila berkata dia tidak menyangka lakonannya itu keterlaluan sehingga menimbulkan kebimbangan ramai pihak. Difahamkan, Nabila juga merupakan salah seorang juri tetap rancangan tersebut.

Klik untuk gambar besar

"Sebenarnya itu lakonan semata-mata ianya merupakan sebahagian teaser untuk promo program baharu. Video itu bukanlah gimik sangat pun, hanya tugasan biasa sahaja, konon-kononnya saya nampak kelibat mask misteri di rumah. Memandangkan saya ni pelakon yang memang beri 100 peratus komitmen, itu pasal nampak macam over pula," katanya.

Dalam pada itu, Nabila berkata gara-gara lakonannya itu dia menerima pelbagai mesej dan panggilan daripada keluarga dan kawan-kawan yang risaukan keadaan dirinya.

"Saya rasa bersalah pula. Tak tahu nak buat apa lepas video itu tular sampai saya rasa over sangat ke lakonan tu? Salah saya juga tak maklumkan pada orang terdekat mengenai perancangan video teaser itu dan memang semua orang tak tahu kecuali suami yang ada di rumah," tuturnya.

www.myartis.com / Sumber & foto: Rotikaya, mStar & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANUGERAH JUARA LAGU 34 (AJL34) - 'SUMPAH' MUNCUL JUARA

Naim Daniel dan Omar K yang mencipta lagu 'Sumpah' terpilih sebagai juara dalam Anugerah Juara Lagu (AJL) Ke-34, terbitan TV3 yang disiarkan secara langsung dari Axiata Arena, Bukit Jalil , malam semalam.

Kemenangan itu membolehkan 'Sumpah' meraih hadiah wang tunai berjumlah RM50,000 dan trofi. Manakala naib juara pula dimenangi penyanyi Aman Ra dengan lagu 'Bangun' membolehkannya meraih hadiah wang tunai RM35,000 dan trofi.

Lagu 'Anta Permana' nyanyian Bob atau penyanyi asalnya Datuk Siti Nurhaliza hanya mendapat tempat ketiga dengan hadiah wang tunai RM20,000 dan trofi.

Selain itu, Hafiz Suip pula berjaya meraih hadiah wang tunai RM12,000 dengan kemenangan bergandanya setelah memenangi trofi Vokal Terbaik dan juga Persembahan Terbaik dengan lagu 'Kisah Cinta Kita'.

Tahniah diucapkan!

Klik untuk gambar besar

BERIKUT ADALAH SENARAI PEMENANG AJL34:

Juara: Sumpah - Naim Daniel

Naib Juara: Bangun - Aman Ra

Tempat ketiga: Anta Permana - Bob

Vokal Terbaik: Hafiz Suip - Kisah Cinta

Persembahan Terbaik: Hafiz Suip - Kisah Cinta

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JATUHKAN MARUAHNYA - VIDA TAK AKAN MINTA MAAF

"Saya tak akan sesekali mohon maaf. Maaf bukan boleh membasuh maruah saya yang sudah tercalar. Perkataan maaf walaupun senang diungkapkan tapi reputasi saya jatuh hancur berkecai.

"Adakah dengan memohon maaf itu boleh menggembalikan kepercayaan orang ramai? Saya berbesar hati nak bagi hadiah kalung itu tapi akhirnya kebaikan saya itu memakan diri.

"Ia ibarat mahu berjasa tapi nyawa hilang. Kalau ikutkan pemberian ikhlas saya itu tidak sepatutnya dijadikan isu sebenarnya," kata Datuk Seri Vida yang menegaskan bahawa dia tidak akan memohon maaf kepada Aishah berhubung menipu mengenai kalung berlian yang dihadiahkan pada penyanyi itu setelah memenangi Gegar Vaganza musim ke-4 (GV4).

Melalui penelitian dan laporan ahli gematologi, kalung itu didapati palsu dan hanya menggunakan batu nilam sintetik dan kubik zirkonia. Vida mendakwa pendedahan Aishah telah menghancurkan reputasi yang telah dia bina.

Klik untuk gambar besar

Bercakap kepada mStar, Vida memberitahu permohonan maaf tidak akan menghentikan kutukan orang ramai terhadapnya berhubung kalung itu malah reputasinya juga kini telah hancur.

Tambah Vida, dia masih mempertahankan bahawa barangan kemas itu tulen dan ada sesuatu yang tidak kena jika benar ia didapati palsu.

"Gara-gara kalung itu satu Malaysia kutuk saya. Bukan (permohonan) maaf itu satu benda yang boleh mengubah keadaan dan kekeruhan yang berlaku.

"Tu barang kemas tulen. Saya tak tahu kalau ia palsu seperti didakwa Aishah, bermakna ada sesuatu yang tidak kena. Namun saya berserah kepada Allah dan anggap kontroversi ini sebagai satu hikmah yang diberikan kepada saya," ujarnya.

Vida atau nama sebenarnya Datuk Seri Hasmiza Othman, juga meminta agar Astro selaku penganjur Gegar Vaganza menemukannya dengan penyanyi lagu 'Janji Manismu' itu.

"Sebenarnya saya nak Astro temukan saya dengan Aishah kerana saya ingin jelaskan hadiah ini ikut suka hati saya nak bagi. Saya bukan ada kedai jual berlian, saya jual emas. Patut dulu saya bagi bagi emas promote produk saya. Tapi saya berbesar hati beri rantai tersebut dan tak sangka begini pula jadinya.

Mengikut laporan akhbar selepas finale GV4 berlangsung, kalung itu pemberian Vida dan ditaja oleh kedai emas miliknya, DSV Gold & Jewelry. Vida juga didapati pernah membuat pengumuman kemenangan Aishah menerima RM80,000 dalam bentuk barang kemas itu melalui satu rakaman sidang akhbar.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BMW X6 KERETA 'ORANG TUA', AUDI R8 BARU 'MACHO' - AMMAR EFFENDY

Bukan BMW X6, tetapi Audi R8!

Demikian kata anak sulung kepada pelakon Rozita Che Wan iaitu Ammar Effendy, 18. Tambahnya kereta jenis BMW X6 tidak sesuai untuk dirinya kerana ia kenderaan untuk 'orang tua' sedangkan dia masih remaja.

Klik gambar untuk size besar

Untuk info, hadiah kecemerlangannya mendapat 9A dalam Sijil Pelajaran Malaysia (SPM) itu berharga kira-kira RM660,000.

"Hahaha... Bukan BMW X6 lah, tetapi kereta lain. Ammar rasa nak tergelak jer bila gosip itu timbul kerana itu kereta untuk ‘orang tua’.

"Memang benar mommy nak belikan kereta untuk saya. Tetapi kereta sport la, baru macho," ujarnya pada media.

Menurut Ammar lagi, dia inginkan sebuah kereta yang boleh digunakan dalam tempoh masa yang lama dan antara jenis kereta yang diminati ialah Audi R8, BMW M3 dan Mercedes A45.

"Pada Rabu (kelmarin), saya telah ke kedai kereta melihat mana-mana yang diminati dan setakat ini Audi R8 antara yang saya sukai.

"Tak tahu lah pula kereta apa mommy nak belikan. Berbaloi juga belajar siang malam. Kalau keputusan lebih cemerlang, entah-entah mommy nak belikan Lamborghini atau Ferrari," selorohnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"UQASHA SESUAI JADI KAWAN" - HEFNY AKUI ADA BERHUBUNG TAPI TAK SEKERAP DULU

Pengacara Hefny Sahad mengakui dia masih berkomunikasi dengan pelakon Uqasha Senrose meskipun sudah tiada sebarang hubungan istimewa dengannya. Hefny bagaimanapun berkata, mereka hanya berhubung dan bertanya khabar melalui aplikasi sembang.

"Kami ada berhubung untuk bertanya khabar mungkin dua atau tiga bulan sekali. Itupun hanya melalui Whatsapp dan bukanlah kerap macam dulu-dulu. Sesekali saja! Kami masih berkawan dan tak mahu ada sebarang masalah sebabnya industri kita ni kecil saja, pergi mana-mana pun akan jumpa," katanya.

Ditanya mengenai cadangan peminat yang mahu dia kembali menjalinkan hubungann cinta dengan Uqasha, Hefny berkata perkara itu tidak mungkin akan berlaku. Ujarnya, dia lebih selesa hidup solo dan mahu memberikan tumpuan terhadap karier seni.

"Rasanya saya dengan Uqasha hanya sesuai jadi kawan, bukanlah serik cuma kami tahu hala tuju sebagai kawan. Jadi kawan ni lagi senang. Lagipun tak ada masalah kalau kami nak lepak bersama dan saya pun memang rapat dengan famili dia. Sekarang ni saya masih solo dan sibuk dengan kerjaya seni. Saya mahu fokus dengan karier," jelasnya.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU ANAK TERLALU MANJA - UMMI NAZEERA & SUAMI BAGI 'KAKI'

Sudah merancang untuk mendidik anak tanpa kemewahan kerana tidak mahu dia menjadi terlampau manja, pelakon Ummi Nazeera, 28, berkata dia dan suami, Mohd Izzar mahu Ayra Aneesah mampu hidup berdikari dan tidak bergantung harap kepada orang lain apabila membesar kelak.

"Saya nak anak berdikari dan dia kena belajar dalam hidup ini kena bekerja untuk dapatkan sesuatu. Saya dan suami sudah berbincang tak nak terlampau manjakan dia, kami mahu bagi dia 'kaki' untuk berdiri sendiri dan ia berguna apabila kami tiada nanti.

"Itu cara kami nak tunjuk sayang, sebab saya dulu pun sudah berkerja ketika usia 15 tahun. Namun, ini semua hanya plan kami dalam mendidik anak," katanya.

Ummi mahu anaknya yang dilahirkan pada 22 Ogos lalu dan kini berusia dua bulan itu dijaga oleh keluarga sendiri dan tidak bergantung sepenuhnya kepada pembantu rumah.

Klik untuk gambar besar

Sementara itu, Ummi memberitahu ketika penggambaran filem filem 'Gol & Gincu 2', dia disahkan hamil dua bulan. Bagaimanapun dia tidak mengalami sebarang kesulitan dan penggambaran berjalan dengan lancar.

"Penggambaran pada bulan Januari lalu, Alhamdulillah semasa shooting saya tak ada sebarang alahan yang menganggu proses pembikinan filem.

"Cumanya saya banyak tidur, ada masa senggang saja tertidur, alahan tak ada, mungkin sebab masa itu saya banyak berjalan dan buat aktiviti.

"Selepas habis shooting baru berlaku pendarahan dan ada simptom alahan ibu mengandung," tuturnya yang mendirikan rumah tangga dengan Izzar, 31, di ibu negara, pada 23 Julai tahun lalu.

Ditanya sama ada dia sudah bersedia untuk menambah cahaya mata kedua, pemilik nama Ummi Nazeera Nur Hidayah Zainal Abidin, berkata dia memerlukan sedikit masa.

"Tunggu... hold dulu, perlukan sedikit masa. Dah okay nanti baru tambah lagi," jelas pelakon yang popular menerusi drama rantaian, Patahnya Sebelah Sayap ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FIZO DITAWAR 'JOB' RM25,000 SATU MALAM: "BARANG RECOND MACAM SAYA NI PUN ADA HARGA"

"Wow dpt job! RM25,000 satu malam. Saya pasti ini adalah penipuan, tapi bukan pertama kali saya dapat kiriman mesej sebegini menerusi Instagram. Kadang-kadang terfikir juga apa motif mereka ni? Ada tu siap minta nombor akaun nak masukkan duit dulu kemudian baru jumpa depan-depan.

"Barang recond macam saya ni pun ada harga, kalau yang brand new dan wanita-wanita pula tak tahulah berapa kan?" demikian kongsi pelakon Fizo Omar menerusi laman Instagram miliknya yang mendedahkan ada sindiket penipuan yang sentiasa mencari peluang memperdaya mangsa termasuk dirinya.

Kata Fizo, dia pernah beberapa kali mendapat tawaran dibayar beribu-ribu ringgit hingga ada yang sanggup memasukkan duit ke dalam akaun sebelum berjumpa. Menerusi kiriman mesej itu, Fizo mengambil kesempatan membalas dengan cara sarkastik meminta agar akaun terbabit mendermakan wang yang mahu diberikan kepadanya itu untuk insan yang memerlukan.

Klik untuk gambar besar

Tambah Fizo, apa yang terjadi kepadanya itu bukan perkara aneh dan wujud dalam kehidupan seharian. Malah, ia turut dipersembahkan semula dalam bentuk drama atau lakon layar di kaca televisyen.

"Bunyi pelik kan? Tapi benda ni wujud dalam realiti, bukan dalam drama je. Kadang-kadang apa yang berlaku dalam drama sebenarnya menjelaskan apa yang berlaku dalam hidup kita sehari-hari. Tak apalah, yang penting #kitajagakita dan tak perlu sibuk nak jaga orang lain kan kalau diri sendiri tak terjaga," tambah Fizo.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN NAJUWA HARAP TIADA LAGI SOALAN BEKAS TUNANG, SUDAH BAWA HALUAN MASING-MASING

Hubungan kini antara pelakon Intan Najuwa dan ahli perniagaan, Razrul Anwar masih lagi menjadi tanda tanya. Sebelum ini, Intan dan Razrul hanya sempat bertunang selama 6 bulan hingga Februari tahun lalu sebelum mengesahkan bahawa sudah membuat keputusan untuk berpisah.

Bagaimanapun, timbul kembali desas-desus mengenai hubungan mereka apabila Intan dilihat memuat naik gambar bersama seorang lelaki persis Razrul beberapa bulan selepas mereka disahkan putus tunang.

Terbaru, Intan telah pun mengesahkan status hubungannya bersama Razrul menerusi jawapan kepada soalan peminat yang ditanya menerusi IG Story di Instagram miliknya.

Klik untuk gambar besar

Ditanya mengenai kelibat Razrul yang sudah lama tidak kelihatan, Intan mengesahkan bahawa mereka berdua sudah pun membawa haluan masing-masing.

"Alamak ada lagi soalan ni. Kami dua dah lama buat hal masing-masing. Dia dah happy dengan life dia, saya pun dah happy dengan life saya. Harap lepas ini tiada soalan ini lagi okay," katanya.

Malah, Intan turut sempat meminta semua agar berhenti menanyakan soalan mengenai bekas tunangnya itu selepas ini sekaligus menjawab teka-teki ramai mengenai status wanita itu dengan Razrul.

www.myartis.com / Sumber & foto: Beatifulnara & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::